Η Λέσχη Φίλων Κόμικς Προτείνει... - ΛΕΣΧΗ ΦΙΛΩΝ ΚΟΜΙΚΣ - GreekComics\nMarch 29, 2016 in ΛΕΣΧΗ ΦΙΛΩΝ ΚΟΜΙΚΣ\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ...\nKάθε Τρίτη, η σελίδα της Λέσχης Φίλων Κόμικς στο Facebook προτείνει έναν τίτλο κόμικ που αξίζει την προσοχή σας! Κόμικς που έγραψαν ιστορία, κόμικς που κυκλοφόρησαν στη χώρα μας και το ελληνικό κοινό είχε την ευκαιρία να γνωρίσει και να διαβάσει. Μια ευκαιρία που δίνει επίσης η ΛΕΦΙΚ, καθώς στις βιβλιοθήκες της μπορεί κανείς να βρει τους αναφερθέντες τίτλους.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 23/2/2016\nΤο Δαχτυλίδι των Νιμπελούνγκεν κυκλοφόρησε το 2007 σε 4 τόμους από την εκδοτική HELM. Πρόκειται για μια υπέροχη προσαρμογή σε κόμικ της όπερας του Richard Wagner με τίτλο "Der Ring des Nibelungen". To σχέδιο και η απόδοση είναι του Philip Craig Russell, και είναι βραβευμένο με Eisner award 2001 best limited/finite series. Ένα πανέμορφο κόμικ, τόσο σαν δημιουργία όσο και σαν έκδοση.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 1/3/2016\nΗ Τσιγγάνικη Ορχήστρα κυκλοφόρησε το 1984 από τις εκδόσεις Πολύτυπο, σε σενάριο και σχέδιο του πρόσφατα χαμένου Γιάννη Καλαϊτζή. Νωρίτερα είχε δημοσιευθεί και στα πρώτα τεύχη της Βαβέλ, αλλά εκεί δεν ολοκληρώθηκε ποτέ. Αποτελείται από 7 ιστορίες / κεφάλαια, και παρουσιάζει την αναπτυσσόμενη τότε Ελλάδα μέσα από διάφορες περιοχές της Αθήνας. Ίσως ένα από τα καλύτερα κόμικ Έλληνα δημιουργού!\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 8/3/2016\nΗ Ουγγρική Ραψωδία κυκλοφόρησε στην Ελλάδα τον Απρίλιο του 1990 από τις εκδόσεις ΒΑΒΕΛ. Δημιουργός αυτής είναι ο Ιταλός Vittorio Giardino. Ουσιαστικά πρόκειται για τον 1ο από τους 5 τόμους που κυκλοφόρησαν στη Γαλλία με τον ευρύτερο τίτλο "Οι Περιπέτειες του Μαξ Φρίντμαν". O Φρίντμαν είναι ένας αποσυρμένος εδώ και χρόνια στη Γενεύη κατάσκοπος, που αναλαμβάνει να λύσει το μυστήριο ορισμένων άγριων δολοφονιών στη Βουδαπέστη, με θύματα μέλη της Γαλλικής αντικατασκοπείας. Ένα από τα καλύτερα κατασκοπικά / noir κόμικς που μεταφράστηκαν στην Ελλάδα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 15/3/2016\nΤο V for Vendetta κυκλοφόρησε στη χώρα μας το 2006 από τις εκδόσεις Anubis. Είναι αποτέλεσμα της συνεργασίας του εκρηκτικού διδύμου Alan Moore (σενάριο) και David Lloyd (σχέδιο). Πρωτοδημοσιεύθηκε ασπρόμαυρο και σε συνέχειες το 1982 στο αγγλικό περιοδικό Warrior, αλλά δεν ολοκληρώθηκε καθώς η έκδοση άντεξε μόλις 26 τεύχη. Το 1988 η DC Comics εξέδωσε τη σειρά έγχρωμη και ολοκληρωμένη σε 10 μηνιαία τεύχη, ενώ το 1990 κυκλοφόρησε από τη Vertigo σε έναν τόμο, στον οποίο βασίστηκε η ελληνική έκδοση. To 2005 μεταφέρθηκε και στον κινηματογράφο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 22/3/2016\nΤο Batman: Hush ή "Σιωπηλά Αινίγματα" όπως έγινε γνωστό στην Ελλάδα, κυκλοφόρησε στη χώρα μας το 2006 σε 2 άλμπουμ από τις εκδόσεις Anubis. Τα κείμενα είναι του Jeph Loeb και το σχέδιο του Jim Lee. Στην Αμερική είχε πρωτοδημοσιευθεί στα τεύχη 608 - 619 του Batman της DC. Ένα επικό έργο, που εξιστορεί μια μεγαλειώδη περιπέτεια του Σκοτεινού Ιππότη. Αναμφισβήτητα πρόκειται για μία από τις καλύτερες υπερηρωικές ιστορίες που έχουν γραφτεί ποτέ.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 29/3/2016\nΤο Κατανοώντας τα Κόμικς (Understanding Comics) του Scott McCloud, κυκλοφόρησε στη χώρα μας το 2014 από τις εκδόσεις Webcomics. Πρόκειται για το πιο κόμικ βιβλίο που έχει γραφτεί για τα κόμικς, και αποκαθιστά όλη την παρεξηγημένη ιστορία του είδους. Πρωτοεκδόθηκε το 1993, και γνώρισε αμέσως τεράστια αποδοχή από τους οπαδούς της 9ης Τέχνης, ενώ βραβεύθηκε μεταξύ άλλων με Harvey και Eisner Awards. Ένα έργο που απευθύνεται όχι μόνο σε αναγνώστες κόμικς αλλά και σε επίδοξους δημιουργούς.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 5/4/2016\nΤο El Eternauta - Ο Κοσμοναύτης του Απείρου κυκλοφόρησε στη χώρα μας σε δύο τόμους (Δεκέμβριος 2008 & Ιούλιος 2009) από τις εκδόσειςJemma Press. To σενάριο είναι του Hector Oesterheld και το σχέδιο του Francisco Solano Lopez, και πρωτοδημοσιεύθηκε τα έτη 1957 - 1959 στην Αργεντινή. Στην Ελλάδα είχαμε πάρει μία μικρή γεύση από την ιστορία του κοσμοναύτη στα περιοδικά "Σκαθάρι" (1980) και "Σκορπιός" (1985), αλλά σε κανένα από τα δύο δεν ολοκληρώθηκε. Πρόκειται για ένα πολυεπίπεδο έργο, που ξεκίνησε ως μια αλληγορία στην ιστορία του Ροβινσώνα Κρούσου και τη μοναξιά του ανθρώπου σε καταστάσεις εκτάκτου ανάγκης, αλλά στην πορεία εξελίχθηκε σε πλάγια καταγραφή της επερχόμενης πολιτικής ανωμαλίας που κυρίευσε τον πλανήτη τις δεκαετίες του '60 και του '70.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 12/4/2016\nΤο Logicomix κυκλοφόρησε τον Οκτώβριο του 2008 από τις εκδόσεις Ίκαρος. Το κείμενο είναι του Απόστολου Δοξιάδη και του Χρήστου Παπαδημητρίου, ενώ το σχέδιο του Αλέκου Παπαδάτου. Πρόκειται για ένα ομολογουμένως περίεργο και πρωτότυπο βιογραφικό κόμικ, που μας φέρνει σε επαφή με τους ανθρώπους που αφιέρωσαν τη ζωή τους στην αναζήτηση των Θεμελίων των Μαθηματικών και μας αφηγείται μια ιστορία γεμάτη αναζητήσεις, επιτεύγματα αλλά και ανθρώπινα πάθη και αδυναμίες. Το κόμικ αυτό χρειάστηκε πάνω από 7 χρόνια για να ολοκληρωθεί. Η πρώτη έκδοση εξαντλήθηκε στην Ελλάδα πάρα πολύ γρήγορα, ενώ συνολικά έχει κυκλοφορήσει σε 14 χώρες.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 19/4/2016\nΤο έργο Ο Βίος & η Πολιτεία του Σκρουτζ Μακ Ντακ κυκλοφόρησε στη χώρα μας το 2004 από τις εκδόσεις Νέα Ακτίνα, και περιγράφει σε 12 κεφάλαια τo πώς η πιο πλούσια πάπια της Λιμνούπολης έφτασε να γίνει ο μεγιστάνας που γνωρίζουμε. Τα 12 αυτά κεφάλαια πρωτοδημοσιεύθηκαν στην Αμερική στο περιοδικό Uncle Scrooge # 285 - 296 (1994 - 1996), ενώ και στην Ελλάδα τα είχαμε πρωτοδιαβάσει στο περιοδικό ΚΟΜΙΞ # 100 - 111 (1996 - 1997). Δημιουργός είναι ο Don Rosa, ο οποίος για το έργο αυτό τιμήθηκε το 1997 με το βραβείο Will Eisner.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 26/4/2016\nΤο Συμβόλαιο με τον Θεό κυκλοφόρησε στην Ελλάδα τον Απρίλιο του 2009 από τις εκδόσεις Απόπειρα. Ένα έργο του μοναδικού Will Eisner το 1978, που αντλεί τη θεματική του από τις εμπειρίες του δημιουργού κατά τη διάρκεια της ύφεσης που επήλθε από το Κραχ του '29. Eίναι το έργο που επικύρωσε την ορολογία "Graphic Novel", επηρέασε πολλούς δημιουργούς, ενώ έβαλε τα κόμικς στα ράφια των βιβλιοπωλείων δίπλα στα λογοτεχνικά βιβλία. Σίγουρα ένα έργο-σταθμός στην ιστορία των κόμικς!\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 3/5/2016\nΤο Death Note κυκλοφόρησε στην Ελλάδα τον Απρίλιο του 2009 από την Anubis. Πρόκειται για μια εμπνευσμένη αστυνομική σειρά manga, που πρωτοκυκλοφόρησε στην Ιαπωνία το 2003 και ολοκληρώθηκε σε 12 τόμους. Το σενάριο είναι του Tsugumi Ohba και το σχέδιο του Takeshi Obata. Tόσο το manga όσο και η anime μεταφορά του αναδείχτηκαν σε πολύ σύντομο χρονικό διάστημα ως μία από τις πιο επιτυχημένες σειρές στην Ιαπωνία, και εν συνεχεία σε ολόκληρο τον κόσμο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 10/5/2016\nTo Ινκαλ κυκλοφόρησε στη χώρα μας την περίοδο 1998 - 2000 σε 6 τεύχη από τις εκδόσεις Μαμούθ. Πρόκειται για μια από τις κλασικότερες σειρές επιστημονικής φαντασίας της Γαλλικής σχολής, από το δίδυμο Alejandro Jodorowsky (σενάριο) και Moebius (σχέδιο). Στη Γαλλία πρωτοκυκλοφόρησε το 1981 και ολοκληρώθηκε το 1988, ενώ αργότερα ακολούθησαν και άλλες ιστορίες που διαδραματίζονται στο ίδιο "σύμπαν", όπως τα "Πριν το Ινκαλ", "Μετά το Ινκαλ", "Megalex", "Έπος των Μεταβαρόνων" και άλλα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 17/5/2016\nO Δον Κιχώτης κυκλοφόρησε στην Ελλάδα τον Μάιο του 2015 από τις εκδόσεις Χαραμάδα. Πρόκειται για μεταφορά του κλασικού μυθιστορήματος του Θερβάντες σε κόμικ, από τον εξαιρετικό Rob Davis, που επισκέφτηκε μάλιστα τη χώρα μας την περασμένη εβδομάδα. Έξυπνο στην αφήγηση, δείχνει σεβασμό στο πρωτότυπο κείμενο κάνοντάς το όμως ταυτόχρονα σύγχρονο, με αρκετά οπτικά τρικ. Το εικαστικό αποτέλεσμα δε, είναι πανέμορφο. Ένας χορταστικός τόμος, που αξίζει να στολίζει τη βιβλιοθήκη κάθε σπιτιού.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 24/5/2015\nΗ Μπαλάντα της Αλμυρής Θάλασσας κυκλοφόρησε στη χώρα μας το 1987 από τις εκδόσεις Ars Longa. Πρόκειται για την πρώτη περιπέτεια του γνωστού τυχοδιώκτη ναυτικού Corto Maltese, που δημιουργήθηκε από το πενάκι και τη φαντασία του Ιταλού Hugo Pratt. H ιστορία αυτή γράφτηκε το 1967, ενώ ο Pratt συνέχισε να δημιουργεί κόμικς με τον συγκεκριμένο ήρωα έως και το 1989. Παρόλο που είναι η πρώτη ιστορία του Corto, θεωρείται από όλους η καλύτερή του, ενώ τιμήθηκε και με το βραβείο για το καλύτερο ξενόγλωσσο ρεαλιστικό κόμικ άλμπουμ στο Διεθνές Φεστιβάλ Κόμικς της Ανγκουλέμ. Το 1995 κυκλοφόρησε στην Ελλάδα και 2η Έκδοση από τις εκδόσεις Παραπέντε.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 31/5/2016\nTo Marvels εκδόθηκε στη χώρα μας το 1998 σε 2 τεύχη από την Modern Times, ενώ επανακυκλοφόρησε το 2009 σε έναν τόμο από την Anubis. Στην Αμερική κυκλοφόρησε το 1994 ως mini-σειρά 4 τευχών, σε κείμενα του Kurt Busiek και σε σχέδιο του Alex Ross. Η υπόθεση αφορά τον κόσμο της Marvel όπως τον είδε/έζησε ένας καθημερινός μέσος άνθρωπος, ο φωτορεπόρτερ Phil Sheldon. Τα 4 τεύχη διαδραματίζονται στην περίοδο 40 - 70 και καλύπτουν κομβικά σημεία του σύμπαντος της Marvel. H σειρά έχει διακριθεί και με τα βραβεία Eisner και Harvey.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 7/6/2016\nΤο Μπλακσαντ ξεκίνησε να δημοσιεύεται στη χώρα μας τον Οκτώβριο του 2002 μέσα από τις σελίδες του περιοδικού 9 της Ελευθεροτυπίας, ενώ από την επόμενη χρονιά κυκλοφόρησε και σε αυτοτελή τεύχη. Αν και το σενάριο του Juan Diaz Canales θεωρείται σχετικά κοινότυπο, το σχέδιο του Juanjo Guarnido κλέβει την παράσταση. Πρωταγωνιστεί μια μαύρη γάτα που ασκεί το επάγγελμα του ιδιωτικού αστυνομικού, σε μια αμερικάνικη πόλη της δεκαετίας του '50. Ιδιαιτερότητά του, ότι όλοι οι χαρακτήρες έχουν τη μορφή κάποιου ζώου. Στην Ελλάδα κυκλοφόρησαν συνολικά 3 τεύχη, ενώ στη Γαλλία έχουν εκδοθεί μέχρι στιγμής 5.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 14/6/2016\nΤο Παραρλάμα και Άλλες Ιστορίες του Δημοσθένη Βουτυρά είναι μια εξαιρετική μεταφορά σε κόμικ 9 ιστοριών του Έλληνα λογοτέχνη. Κυκλοφόρησε τον Μάρτιο του 2011 από τις εκδόσεις Τόπος, ενώ ορισμένες ιστορίες είχαν δημοσιευθεί νωρίτερα και στο περιοδικό "9" της Ελευθεροτυπίας. Η απόδοση των κειμένων σε κόμικ είναι του Δημήτρη Βανέλλη, ενώ στο σχέδιο συναντάμε τον Θανάση Πέτρου. Οι ιστορίες αποδίδουν πιστά το πνεύμα του συγγραφέα, και δικαιολογούν το γιατί ο Βουτυράς θεωρείται από τους σκαπανείς των ιστοριών μυστηρίου στον ελληνικό χώρο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 21/6/2016\nΟι περιπέτειες του Βone ξεκίνησαν να δημοσιεύονται στην Ελλάδα τον Οκτώβριο του 2006 από την Jemma Press και ολοκληρώθηκαν σε 9 τόμους τον Σεπτέμβριο του 2011. Δημιούργημα του Jeff Smith, αρχικά κυκλοφόρησε στην Αμερική το διάστημα 1991 - 1994 σε 55 ασπρόμαυρα τεύχη, ενώ το 2005 κυκλοφόρησαν 9 συγκεντρωτικοί έγχρωμοι τόμοι στους οποίους και βασίζεται η έκδοση της Jemma. Το Bone έχει αποσπάσει ένα σωρό βραβεία, μεταξύ των οποίων 10 Eisner και 11 Harvey.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 28/6/2016\nΟι Βοργίες είναι δημιούργημα των Alejandro Jodorowsky (σενάριο) και Milo Manara (σχέδιο), και αποτελείται από 4 τεύχη που κυκλοφόρησαν στη Γαλλία το διάστημα 2004 - 2010. Στην Ελλάδα πρωτοπήραμε μία γεύση το 2005 μέσα από τα ένθετα μίνι-κόμικς του περιοδικού FREE, στα οποία δημοσιεύθηκε ολόκληρο το 1ο από τα 4 τεύχη. Το 2012, οι εκδόσεις Γνώση κυκλοφορούν σε έναν πολύ όμορφο συγκεντρωτικό τόμο το πλήρες έργο των δύο δημιουργών. Στο κόμικ εξιστορείται η ιστορία της οικογένειας Βοργία, έτσι τουλάχιστον όπως τη φαντάστηκε ο Jodorowsky. Mια πάρα πολύ καλή δουλειά, που βέβαια είναι αυστηρώς ακατάλληλη για ανηλίκους, καθώς απεικονίζονται πολύ σκληρές σκηνές.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 5/7/2016\nΟ Φανούρης Άπλας είναι μια καθαρά ελληνική σειρά κόμικς, που κυκλοφόρησε από την ΜΑΜΟΥΘΚΟΜΙΞ πριν 25 χρόνια (1991) και σταμάτησε στα 4 τεύχη (1998). Δημιουργημένη στα πρότυπα των γαλλοβελγικών κόμικς που μας είχε συνηθίσει η εκδοτική, τα τεύχη είναι αυτοτελή και περιγράφουν τις σουρεαλιστικές περιπέτειες ενός επαγγελματία ήρωα, που αναλαμβάνει και φέρνει σε πέρας τις πιο θεότρελες αποστολές. Μια μοναδική συνεργασία Ελλήνων δημιουργών, καθώς στα κείμενα συναντάμε τους Δημήτρη Βανέλλη και Δημήτρη Καλαϊτζή, ενώ το σχέδιο είναι του Σπύρου Δερβενιώτη.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 12/7/2016\nH Ζωδιακή Πέτρα κυκλοφόρησε στην Ελλάδα το 1991 από την Γενική Εκδοτική Αττικής. Πρόκειται για μία από τις μεγαλύτερες - αν όχι η μεγαλύτερη όπως αναφέρεται στο εξώφυλλο - ιστορίες με τους ήρωες της Disney, και αποτελείται από 12 επεισόδια. Στη δημιουργική ομάδα συναντάμε τους Ιταλούς Bruno Sarda στο σενάριο και Massimo De Vita στο σχέδιο. Αν και βασικοί πρωταγωνιστές είναι οι Μίκυ & Γκούφυ και ο Ντόναλντ με τα ανιψάκια του, στις πάνω από 300 σελίδες της ιστορίας κάνουν την εμφάνισή τους οι περισσότεροι βασικοί ήρωες των κόμικς της Disney.T o 2010 επανακυκλοφόρησε στη χώρα μας από τη ΝΕΑ ΑΚΤΙΝΑ, μέσα από τη σειρά "Τα Μεγάλα Σήριαλ" (τεύχος # 23).\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 19/7/2016\nΟι Freak Brothers πρωτοκυκλοφόρησαν στην Ελλάδα το 1983 από την ανεπίσημη εκδοτική Maria Pentagiotissa Press. Γνωστό δημιούργημα του underground Αμερικάνου καλλιτέχνη Gilbert Shelton, οι Freak Brothers ήταν ένα μάτσο χίπηδες, με μόνο σκοπό στη ζωή τους την κατανάλωση όσων περισσότερων παραισθησιογόνων ήταν ανθρωπίνως δυνατό, με αποτέλεσμα να μπλέκονται σε εξωπραγματικές καταστάσεις. To 1992 θα τους ξαναδούμε στη χώρα μας με τον τίτλο "Οι Εναλλακτικές περιπέτειες των Freak Brothers" από τις εκδόσεις Βιβλιοπολις, ενώ και το 1999 θα κυκλοφορήσουν δύο τεύχη με τον ίδιο τίτλο από τις εκδόσεις Βιβλιοπέλαγος.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 26/7/2016\nΤο Φαρεναϊτ 451 κυκλοφόρησε στην Ελλάδα τον Απρίλιο του 2010 από τις εκδόσεις Μεταίχμιο. Πρόκειται για τη διασκευή σε κόμικ του θρυλικού ομότιτλου μυθιστορήματος φαντασίας του Ray Bradbury από τον εικονογράφο Tim Hamilton. Τα κείμενα που συνοδεύουν την εικονογράφηση προέρχονται από τον ίδιο τον συγγραφέα, που 55 χρόνια μετά την πρώτη κυκλοφορία του βιβλίου έγραψε ξανά την ιστορία για τις ανάγκες του graphic novel. H ιστορία διαδραματίζεται στο μέλλον, όπου τα βιβλία θεωρούνται εχθρός του ανθρώπου, και οι πυροσβέστες έχουν ως αποστολή το κάψιμό τους. Ένα πραγματικό graphic novel σε μια πολύ όμορφη έκδοση!\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 2/8/2016\nΤο Κάλβιν και Χομπς κυκλοφόρησε στην Ελλάδα το 1999 σε 2 τομάκια από τις εκδόσεις Κέδρος. Πρόκειται για δημιουργία του Bill Watterson, που κυκλοφορούσε σε μορφή στριπ στις αμερικάνικες εφημερίδες κάθε μέρα από τις 18/11/1985 έως και τις 31/12/1995. Αφηγείται τις περιπέτειες του εξάχρονου Κάλβιν και του τίγρη του Χομπς (μια κλασσική χνουδωτή κούκλα, η οποία ζωντανεύει μόνο στη φαντασία του πιτσιρικά) και πώς ταλαιπωρούν τον περίγυρο τους.\nH ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 9/8/2016\nΤο Watchmen κυκλοφόρησε στην Ελλάδα το 2008 από τις εκδόσεις Anubis. To σενάριο είναι του Alan Moore ενώ το σχέδιο του Dave Gibbons, και είχε αρχικά πρωτοδημοσιευθεί στην Αμερική σε 12 τεύχη από την DC την περίοδο 1986 - 1987. Το έργο μας αφηγείται τις περιπέτειες μιας ομάδας μασκοφόρων τιμωρών του εγκλήματος από το τέλος του Β' Παγκοσμίου Πολέμου έως και τα μέσα της δεκαετίας τους '80. Πολλοί φυσικά θα γνωρίζουν και την κινηματογραφική μεταφορά του 2009.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 16/8/2016\nΗ Μεγάλη Απάτη κυκλοφόρησε το 2004 στη χώρα μας από τις εκδόσεις Jemma Press. Δημιούργημα των Αργεντινών Carlos Trillo (σενάριο) και Domingo Roberto Mandrafina (σχέδιο) το 1998, το κόμικ περιγράφει τις noir περιπέτειες του ντετέκτιβ Ντόναλντ Ρεϊνόσο κόντρα στον σατανικό ντετέκτιβ Ιγκουάνα. Το 1998 κυκλοφόρησε στη Γαλλία και η άτυπη συνέχεια του κόμικ με τον τίτλο Ο Ιγκουάνα, που εκδόθηκε επίσης στην Ελλάδα από την Jemma ταυτόχρονα με την "Μεγάλη Απάτη".\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 23/8/2016\nΤα Χρονικά του Δρακοφοίνικα είναι μια ελληνική σειρά επικής φαντασίας, που ξεκίνησε να δημοσιεύεται τον Απρίλιο του 2005 από τις εκδόσεις "Ψυχής τα Λαμπυρίσματα". Δημιουργός του είναι ο Γιάννης Ρουμπούλιας, ενώ στο 7ο τεύχος συμμετέχει και ο Χρήστος Μαρτίνης. Η συγκεκριμένη εκδοτική δεν κατάφερε να ολοκληρώσει τη σειρά, κυκλοφορώντας 13 τεύχη (συμπεριλαμβανομένου του τεύχους # 0) από τα 15 που είχαν αρχικά προγραμματιστεί. Ευτυχώς τον Απρίλιο του 2014 η Jemma Press κυκλοφορεί έναν τόμο που περιείχε τη σειρά ολοκληρωμένη. Και αυτή ήταν μόνο η αρχή, καθώς το 2015 και 2016 κυκλοφόρησαν 2 νέες περιπέτειες από τον κόσμο του Έλεμπρος, τα Αδάμαστος: Είδωλα στο Σκοτάδι και Αδάμαστος: Οι Κόρες του Πύργου αντίστοιχα. Να αναφερθεί επίσης ότι το 2013 κυκλοφόρησε και η κινηματογραφική ταινία The Dragonphoenix Chronicles : Indomitable, ένα concept του ίδιου του Ρουμπούλια, που φυσικά βασίζεται κι αυτό στον κόσμο του Έλεμπρος.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 30/8/2016\nΤο Maus - Η Ιστορία κάποιου που επέζησε κυκλοφόρησε στην Ελλάδα το 2007 (1ος τόμος) και το 2008 (2ος τόμος) από τις εκδόσεις Zoobus. Δημιουργός είναι ο Art Spiegelman, o οποίος περιγράφει την ιστορία του Πολωνοεβραίου πατέρα του και το πώς επέζησε του Ολοκαυτώματος. Οι επιλογές του Spiegelman στην εικονογράφηση είναι ασυνήθιστες, καθώς όλοι οι Ναζί είναι γάτες και όλοι οι Εβραίοι ποντίκια. Το graphic novel κυκλοφόρησε στην Αμερική το 1981, και πέρα από ευρεία αναγνώριση από το κοινό έλαβε και πολλά βραβεία, μεταξύ των οποίων Πούλιτζερ, Eisner και Harvey.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 6/9/2016\nTo Πιο Κρύο Καλοκαίρι κυκλοφόρησε στην Ελλάδα τον Ιανουάριο του 2016 από το Ίδρυμα Ρόζα Λούξεμπουργκ. Πρόκειται για μια πολύ όμορφη και προσεγμένη σε όλα τα επίπεδα έκδοση, που περιλαμβάνει τρεις ιστορίες κόμικς βασισμένες σε πραγματικές αφηγήσεις προσφύγων, όπως τις κατέγραψαν σε συνεντεύξεις οι Μύριαμ Κλαπή (Βερολίνο), Ηλέκτρα Αλεξανδροπούλου (Αθήνα) και Αλίκη Κοσυφόγλου (Αθήνα). Την διασκευή των συνεντεύξεων σε κόμικ και την εικονογράφηση εκαναν οι Δήμητρα Αδαμοπούλου, Θανάσης Πέτρου και Γιώργος Τραγάκης. Το κόμικ διατίθεται δωρεάν, ενώ στην ιστοσελίδα του Ιδρύματος μπορεί κανείς να το κατεβάσει και σε ηλεκτρονική μορφή.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 13/9/2016\nΤο Judge Dredd πρωτοκυκλοφόρησε στην Ελλάδα στα μέσα της δεκαετίας του '70, μέσα από τις σελίδες του πολυθεματικού περιοδικού Αγόρι (Β' Περίοδος). Πέρασαν αρκετά χρόνια για να κυκλοφορήσει αυτόνομα στη χώρα μας, κάτι που έγινε τελικά το 2000 στα 8 άλμπουμ της εκδοτικής Ο2Η, ενώ το 2011 οι εκδόσεις SΕΛΙΝΙ ξεκίνησαν να κυκλοφορούν τα 'Απαντα του Δικαστή, μια έκδοση που συνεχίζεται και σήμερα. O Δικαστής Ντρεντ δημιουργήθηκε το 1977 από τον John Wagner (σενάριο) και τον Carlos Ezquerra (σχέδιο), και δημοσιευόταν στο βρετανικό περιοδικό 2000AD (από το 2ο τεύχος) σε συνέχειες.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 20/9/2016\nTα Λιοντάρια της Βαγδάτης κυκλοφόρησαν στη χώρα μας το 2008 από τις εκδόσεις Anubis. Σε σενάριο Brian K. Vaughan και σχέδιο Niko Henrichon, το πρωτότυπο αυτό graphic novel περιγράφει τις περιπέτειες μιας αγέλης λιονταριών που απέδρασε από τον ζωολογικό κήπο της Βαγδάτης κατά τη διάρκεια των αμερικανικών βομβαρδισμών, και περιφέρονται ελεύθερα στην πόλη προσπαθώντας να επιβιώσουν. Στη Αμερική κυκλοφόρησε το 2006 από την Vertigo.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 27/9/2016\nΤο Ιστορίες από τις Αθώες Εποχές είναι μια συλλογή ιστοριών από τη φαντασία και το πενάκι του μοναδικού Γιώργου Γούση, που κυκλοφόρησε το 2011 από τις εκδόσεις ΚΨΜ. Οι 15 ιστορίες που περιλαμβάνονται σε αυτό το άλμπουμ πρωτοδημοσιεύθηκαν σε άλλα έντυπα (9, Γαλέρα, Athens Voice κλπ), ενώ υπάρχει και ακόμα μία σε πρώτη δημοσίευση. Αν και υπάρχει μια ποικιλία ως προς το είδος των ιστοριών (κωμικές, επιστημονικής φαντασίας, γουέστερν κλπ), σε όλες κυριαρχεί το δραματικό στοιχείο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 4/10/2016\nTo Kingdom Come - Σύγκρουση Τιτάνων κυκλοφόρησε στη χώρα μας το 2014 από τις εκδόσεις Anubis. To σενάριο είναι του Mark Waid και το σχέδιο του Alex Ross, σε μια ιδέα του τελευταίου την περίοδο που δούλευε στο Marvels και αναρωτιόταν πώς θα μπορούσε να υπάρξει αντίστοιχο έπος για τους χαρακτήρες της DC. O Superman και τα υπόλοιπα μέλη της Justice League επιστρέφουν στην ενεργό δράση, και τα βάζουν με μια νέα γενιά υπερηρώων που έχουν αναλάβει τα ηνία την τελευταία δεκαετία. Στην Αμερική πρωτοκυκλοφόρησε το 1996 σε 4 τεύχη.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 11/10/2016\nΤο βιβλίο Ήρωες του Στέλιου Ανεμοδουρά κυκλοφόρησε το 2015 από τις εκδόσεις Comics & Crosswords Publications Lp. Είναι γραμμένο και αφιερωμένο στη μνήμη του Στέλιου Ανεμοδουρά και στην πορεία του στον χώρο των εκδόσεων από το 1946 μέχρι και τη δεκαετία του 90. Μέσα στις σελίδες του παρουσιάζονται με καταλόγους και φωτογραφίες όλες οι εκδοτικές απόπειρές του, ξεκινώντας από το χώρο του Λαϊκού αναγνώσματος μέχρι αυτόν των κόμικς. Πέρα από την καταλογογράφηση και παρουσίαση των εκδόσεων, οι αναγνώστες θα βρουν 2 νέες ιστορίες Μπλεκ σε σενάριο Γιώργου Παπαδάκη & Νίκου Νικολαιδη και μια ιστορία Μικρού Ήρωα σε σενάριο Γιώργου Βλάχου. Η εικονογράφηση και των τριών ιστοριών είναι του Κώστα Φραγκιαδάκη.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΕΤΕΙΝΕΙ: 18/10/2016\nTo Berserk κυκλοφόρησε στη χώρα μας τον Ιανουάριο του 2010 από τις εκδόσεις Anubis. Aν και εκδόθηκαν στα ελληνικά μόνο οι 5 πρώτοι τόμοι από τους 38 που έχουν κυκλοφορήσει μέχρι στιγμής στην Ιαπωνία, ο συγκεκριμένος τίτλος είναι από τους πλέον δημοφιλείς, με πωλήσεις άνω των 40 εκατομμυρίων τόμων παγκοσμίως. Δημιουργός είναι ο Kentaro Miura, ο οποίος ξεκίνησε να γράφει το manga αυτό το 1989. Πρωταγωνιστής της ιστορίας είναι ο Guts, ένας περιπλανώμενος ξιφομάχος, που μέσα σε μια μεσαιωνική εποχή γεμάτη δαίμονες αναζητεί τον άνθρωπο που τον σημάδεψε στο λαιμό με το λεγόμενο "Brand Of Sacrifice" ώστε να πάρει εκδίκηση.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 25/10/2016\nTo Μελαγχολικό Κομμάτι της Δυτικής Ακτής κυκλοφόρησε στη χώρα μας το 2006 από τις εκδόσεις Βαβέλ, σε συνεργασία με την εκδοτική Άγρα που είχε εκδώσει το 2001 και το πρωτότυπο βιβλίο του Jean-Patrick Manchette στο οποίο βασίστηκε το κόμικ. Το σχέδιο είναι του Γάλλου Jacques Tardi. Στη νουάρ αυτή ιστορία, ο Ζωρζ Ζερφώ γίνεται μάρτυρας μιας δολοφονίας και βρίσκεται στο επίκεντρο εκτελεστών. Ενώ αρχικά εγκαταλείπει το σπίτι του και κρύβεται στα βουνά, αποφασίζει αργότερα να επιστρέψει ώστε να ξεκαθαρίσει την κατάσταση.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 1/11/2016\nTo Trinkets - Ένα Πατάρι Γεμάτο Ιστορίες είναι μία συλλογή 12 ιστοριών σε σενάριο και σχέδιο του Μιχάλη Διαλυνά, που κυκλοφόρησε στο Comicdom Con 2010 από την Comicdom Press. Όλες οι ιστορίες είχαν δημοσιευθεί παλιότερα σε έντυπα όπως το φανζίν Free Your Line, το 9, το MOV, το αμερικάνικο Popgun κλπ. Το σχέδιο και το σενάριο του Διαλυνά κινούνται στα όρια του ονείρου και του παραμυθιού. Μπορεί τα παραμύθια του να μην έχουν πάντα ευτυχισμένο τέλος, αλλά ταξιδεύουν τον αναγνώστη τους πέρα από την καθημερινότητα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 8/11/2016\nTo Camelot 3000 κυκλοφόρησε στη χώρα μας το 1985 από τις εκδόσεις STAR COMICS σε 6 (διπλά) τεύχη. Στην Αμερική είχε κυκλοφορήσει σε 12 τεύχη από την DC Comics. Σεναριογράφος είναι ο Mike W. Barr και σχεδιαστής ο Brian Bolland. Πρόκειται για ένα περίεργο κράμα μεσαιωνικής μυθολογίας και επιστημονικής φαντασίας, που περιγράφει τις περιπέτειες του Βασιλιά Αρθούρου, του Μέρλιν και των Ιπποτών της Στρογγυλής Τραπέζης το έτος 3000 καθώς προσπαθούν να σώσουν τη Γη από τη επίθεση εξωγήινων, καθοδηγούμενη από τη μάγισσα Μοργκάνα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 15/11/2016\nTo Καλά, Εσύ Σκοτώθηκες Νωρίς κυκλοφόρησε στη χώρα μας τον Νοέμβριο του 2013 από τις εκδόσεις Polaris. Βασίζεται στο ομώνυμο αυτοβιογραφικό βιβλίο του Χρόνη Μίσσιου, στο οποίο περιγράφει τα βασανιστήρια που πέρασε όταν συνελήφθη κατά τη διάρκεια του εμφυλίου πολέμου για συμμετοχή στον Δημοκρατικό Στρατό, έως και την αποφυλάκισή του με την Αμνηστία του 1973. Το graphic novel πρωτοεκδόθηκε στη Γαλλία τον Απρίλιο του 2013, διασκευασμένο από τον Sylvain Ricard και τη Μυρτώ Ράις και εικονογραφημένο από τον Daniel Casavane.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 22/11/2016\nΤο Blankets κυκλοφόρησε στην Ελλάδα τον Ιανουάριο του 2007 από τις εκδόσεις ΚΨΜ. Τόσο το σενάριο όσο και το σχέδιο είναι του Craig Thompson, ο οποίος περιγράφει τα παιδικά του χρόνια και την πιο κρίσιμη περίοδο της εφηβείας του, μεγαλώνοντας σε ένα καταπιεστικό οικογενειακό περιβάλλον με γονείς αυστηρούς και θρησκόληπτους. Η εικόνα που περιγράφεται είναι αυτή των κεντρικών επαρχιών των ΗΠΑ, περίπου την περίοδο 1985-1995. Πρωτοκυκλοφόρησε στην Αμερική το 2003, και το περιοδικό Time το ανέδειξε ως το καλύτερο κόμικ της χρονιάς.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 29/11/2016\nΤο Batman: The Killing Joke κυκλοφόρησε στη χώρα μας τον Απρίλιο του 2009 από τις εκδόσεις Anubis. Το σενάριο είναι του Alan Moore και το σχέδιο του Brian Bolland, και πρωτοδημοσιεύθηκε στην Αμερική το 1988 από την DC Comics. To graphic novel μας παρουσιάζει το origin story του Joker, και πώς έφτασε να είναι ο τρελός κακοποιός που όλοι γνωρίζουμε. To 1989 τιμήθηκε με το βραβείο Eisner ως το καλύτερο graphic album.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 6/12/2016\nTo Galaxia είναι μία ελληνική παραγωγή με επιρροές manga, της οποίας ο πρώτος τόμος κυκλοφόρησε τον Δεκέμβριο του 2009 από τις εκδόσεις Comicworld. Σεναριογράφος και σχεδιαστής της σειράς είναι ο Μάνος Λαγουβάρδος. Μέχρι στιγμής έχουν κυκλοφορήσει 4 τόμοι, ενώ το πρώτο μέρος της ιστορίας αναμένεται να ολοκληρωθεί στον 5ο. Η ιστορία μας μεταφέρει στο μέλλον, όπου η Γη έχει ανακάμψει από μακροχρόνιους πολέμους και έχει αποικίσει άλλους πλανήτες. Κάποιοι άνθρωποι με ιδιαίτερες ικανότητες επωφελούνται των άγριων συνθηκών ανάμεσα στους 3 πλανήτες της Ομοσπονδίας και προσπαθούν να διαταράξουν τη φυσική γαλήνη του κόσμου.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 13/12/2016\nΤο Μπλούμπερυ κυκλοφόρησε στη χώρα μας τον Απρίλιο του 1998 από τις εκδόσεις ΜΑΜΟΥΘΚΟΜΙΞ. Είναι δημιούργημα των Jean-Michel Charlier στο σενάριο και του Jean Giraud (Moebius) στο σχέδιο, και πρωτοκυκλοφόρησε στη Γαλλία το 1963 μέσα από τις σελίδες του περιοδικού Pilote (# 210). H ιστορία εξελίσσεται στη μετεμφυλιακή Aμερική του 19ου αιώνα, όπου ο υπολοχαγός Μπλούμπερι έρχεται αντιμέτωπος με όλο το συνονθύλευμα που αποτελεί τη μυθολογία του Ουέστ. Συνολικά στη Γαλλία έχουν κυκλοφορήσει 28 τεύχη, εκ των οποίων τα 11 και στη χώρα μας (9 έγχρωμα μονά τεύχη και ένα διπλό ασπρόμαυρο).\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 20/12/2016\nΤο Περσέπολις κυκλοφόρησε στη χώρα μας το 2006 από τις εκδόσεις Ηλίβατον. Δημιουργός του είναι η Ιρανή Marjane Satrapi, η οποία περιγράφει σε 2 τόμους τις αναμνήσεις της από τα παιδικά της και εφηβικά της χρόνια αντίστοιχα. Στον πρώτο τόμο μας αφηγείται την πολυτάραχη ιστορία του Ιράν από το Σάχη στην Ισλαμική επανάσταση και τον πόλεμο Ιράν - Ιράκ, ενώ στον δεύτερο τόμο πηγαίνει στην Ευρώπη, όπου ανακαλύπτει τη σκληρότητα και τις αντιφάσεις και του δυτικού τρόπου ζωής. Στην Ελλάδα εξαντλήθηκε πολύ γρήγορα η πρώτη έκδοση και ακολούθησε σύντομα δεύτερη. Είναι ένα έργο με μεγάλες δόσεις γλυκόπικρου χιούμορ, νοσταλγίας, συγκινητικές στιγμές και έντονες κορυφώσεις. Η Satrapi επισκέφθηκε την Αθήνα πριν από λίγες εβδομάδες και μίλησε με τους θαυμαστές της.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 27/12/2016\nO Γκρου εμφανίστηκε για πρώτη φορά στη χώρα μας τον Ιανουάριο του 2002 στις σελίδες του περιοδικού ΚΟΜΙΞ (# 163) των εκδόσεων Τερζόπουλος, στο οποίο δημοσιεύθηκαν 2 ιστορίες χωρισμένες σε 4 μέρη η κάθε μία. 3 χρόνια αργότερα ο Τερζόπουλος θα χαρίσει στον Γκρου τη δική του έκδοση, η οποία θα φτάσει τα 4 τεύχη. Δημιουργός της σειράς είναι ο Sergio Aragones, ενώ τα κείμενα αναλαμβάνει ο Mark Evanier. O Γκρου είναι μια παρωδία του Κόναν του Βάρβαρου, άριστος ξιφομάχος αλλά τελείως μπούφος, μισθοφόρος στο επάγγελμα, που όμως φέρνει την καταστροφή όπου βρεθεί. Στην Αμερική πρωτοεμφανίστηκε το 1982, και συνεχίζει ακάθεκτος μέχρι και σήμερα. Για την επέτειο των 25 χρόνων από την έναρξη της σειράς, κυκλοφόρησε ένα επετειακό τεύχος το οποίο επίσης απολαύσαμε στην Ελλάδα το 2008.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 3/1/2017\nΟ Ερωτόκριτος, το σπουδαίο αυτό ιπποτικό έπος της κρητικής λογοτεχνίας που έγραψε τον 17ο αιώνα ο Βιτσέντζος Κορνάρος, διασκευάστηκε σε κόμικ και κυκλοφόρησε τον Απρίλιο του 2016 από τις εκδόσεις Polaris. Τη μεταφορά του κειμένου ανέλαβαν οι Δημοσθένης Παπαμάρκος και Γιάννης Ράγκος, ενώ το σχέδιο είναι του Γιώργου Γούση. Οι δημιουργοί σεβάστηκαν απόλυτα το πρωτότυπο έργο, ενώ στην αφήγηση περιλαμβάνονται και αυθεντικά αποσπάσματα. Η κεντρική ιστορία γνωστή στους περισσότερους: ο Ερωτόκριτος ερωτεύεται την Αρετούσα, αλλά ο πατέρας της, βασιλιάς της Αθήνας, αρνείται να του δώσει το χέρι της.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 10/1/2017\nΗ Ιστορία και Δόξα της Δυναστείας των Ντακ πρωτοκυκλοφόρησε στη χώρα μας τον Αύγουστο του 1971 μέσα από τις σελίδες του περιοδικού Μίκυ Μάους (# 270 - 277) των εκδόσεων Τερζόπουλος. Αποτελείται από 8 κεφάλαια, τα οποία περιγράφουν τις περιπέτειες των προγόνων της γνωστής οικογένειας των παπιών, από την αρχαία Αίγυπτο μέχρι τον πυρετό του χρυσού στο Κλοντάικ. Η ιστορία είναι ιταλικής παραγωγής, σε σενάριο Guido Martina και σε σχέδιο Romano Scarpa, Giorgio Cavazzano και Giovan Battista Carpi. Πρόκειται για μία από τις ωραιότερες ιστορίες των Ντακ, που είχαμε τη χαρά να δούμε στην Ελλάδα σε αρκετές επανεκδόσεις: 3 φορές σε αυτοτελή έκδοση (1981, 2003 και 2013) και ακόμα μια φορά σε τεύχη του Μίκυ Μάους (# 1344 - 1351).\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 17/1/2017\nΤο Asterix και Ιστορία κυκλοφόρησε στη χώρα μας το 2002 από τις εκδόσεις ΜΑΜΟΥΘ COMIX. Γραμμένο από τους Rene van Royen και Sunnyva van der Vegt, το βιβλίο αυτό είναι must-have για τον φανατικό αναγνώστη του κόμικ του Αστερίξ. Οι συγγραφείς κυριολεκτικά κάνουν φύλλο και φτερό το αγαπημένο μας κόμικ μόνο και μόνο για να ανακαλύψουν ότι δεν πρόκειται απλά για ένα έργο που προκαλεί γέλιο αλλά για μια τοιχογραφία της εποχής της ρωμαϊκής κυριαρχίας επί των Γαλατών και της τότε Ευρώπης γενικότερα. Με παραπομπές από ιστορικούς της εποχής (τα απομνημονεύματα του ίδιου του Καίσαρα, τα έργα του Βεγέτιου, του Στράβωνα και πολλών άλλων) και φωτογραφίες που τεκμηριώνουν τις περιγραφές τους, συγκρίνουμε άθελά μας την πραγματικότητα της εποχής με την ατμόσφαιρα που αναδύεται στο κόμικ.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 24/1/2017\nΤο 1602, ή "Marvel 1602" όπως είναι ο πρωτότυπος αμερικάνικος τίτλος, κυκλοφόρησε στη χώρα μας τον Μάρτιο του 2012 από τις εκδόσεις Anubis. To ιδιοφυές αυτό κόμικ των Neil Gaiman (σενάριο) και Andy Kubert (σχέδιο) μεταφέρει το σύμπαν της Marvel στον Μεσαίωνα. Έτσι βλέπουμε τον Νικ Φιούρι και τον Δρ. Στρέιντζ ως σύμβουλους ασφαλείας της βασίλισσας Ελισάβετ, τον καθηγητή Χavier ως αρχηγό θρησκευτικής αίρεσης κυνηγημένης από την Ιερά Εξέταση, τους Χ-Μεν επικυρηγμένους αιρετικούς, κλπ. Στην Αμερική πρωτοκυκλοφόρησε το 2003 ως μίνι σειρά 8 τευχών.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 31/1/2017\nH Μαφάλντα, δημιoύργημα του γνωστού αργεντινού σκιτσογράφου Quino, πρωτοκυκλοφόρησε στην Ελλάδα το 1978 σε 2 άλμπουμ από τις εκδόσεις Κολούμπρα. Οι ιστορίες του εξάχρονου απαισιόδοξου κοριτσιού με την ενήλικη σκέψη αποδείχθηκαν πολύ δημοφιλείς, και έτσι στη χώρα μας είχαμε τη χαρά να απολαύσουμε αρκετές μετέπειτα κυκλοφορίες: 12 άλμπουμ το 1983 από τις εκδόσεις Ars Longa (τα 5 πρώτα κυκλοφόρησαν παράλληλα και από τις εκδόσεις Βαβέλ), 12 άλμπουμ το 1991 από τις εκδόσεις Παρά Πέντε / Μέδουσα, ένα άλμπουμ το 1992 από τις εκδόσεις Λιβάνης, και ένας συγκεντρωτικός τόμος το 2006 από τις εκδόσεις Μέδουσα. Παρόλο που στη Αργεντινή η σειρά δημοσιευόταν τις χρονιές 1964 - 1973, τα στριπάκια διαβάζονται πολύ άνετα ακόμα και σήμερα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 7/2/2017\nΤο Bleeding Hearts κυκλοφόρησε τον Απρίλιο του 2010 από την εκδοτική Jemma Press. Πρόκειται για μια ανθολογία 14 μικρών σκοτεινών ιστοριών, οι οποίες είναι αυτοτελείς και τελείως ανεξάρτητες μεταξύ τους, και που όλες παίρνουν μια αναπάντεχη τροπή στο φινάλε. Δημιουργοί είναι ο Σπύρος Δερβενιώτης και η Αλέξια Οθωναίου, οι οποίοι εναλλάσσονται στο σχέδιο και στο σενάριο της κάθε ιστορίας.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 14/2/2017\nΤο graphic novel Οι Περιπέτειες του Λούθερ Αρκράιτ κυκλοφόρησε στη χώρα μας τον Ιανουάριο του 2008 από τις εκδόσεις Jemma Press. Δημιουργός αυτού ο Bryan Talbot, ο οποίος ξεκίνησε να το δουλεύει το 1978 και το ολοκλήρωσε 10 χρόνια αργότερα, αποσπώντας διθυραμβικές κριτικές αλλά και 8 υποψηφιότητες στα Eagle Awards της χρονιάς εκείνης. Η έκδοση της Jemma είναι η μοναδική παγκοσμίως που εκτυπώθηκε σε format A3, που ήταν άλλωστε και η αρχική πρόθεση του Talbot, ενώ περιέχει και μία έξτρα σελίδα που δεν υπάρχει στην Αμερικάνικη έκδοση. Πρόκειται για ένα από τα πιο πολυδιαβασμένα κόμικς παγκοσμίως.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 21/2/2017\nTo Τεξ - Ο Μοναχικός Καβαλάρης είναι ένα graphic novel που κυκλοφόρησε στη χώρα μας το 2007 από τις εκδόσεις Jemma Press. Tα κείμενα και οι διάλογοι είναι του Claudio Nizzi, ενώ το σχέδιο του πολυβραβευμένου Joe Kubert. Οι δύο καλλιτέχνες δίνουν μια νέα διάσταση στο γουέστερν κόμικ που δημιούργησαν οι Giovanni Luigi Bonelli και Aurelio Gallepini το 1948, καθώς ο κεντρικός χαρακτήρας Τεξ Γουίλερ όχι μόνο δεν ακολουθείται πλέον από τους 3 συνήθεις συντρόφους του, αλλά είναι πιο σκληρός και βίαιος με τους εχθρούς του. Στην Ελλάδα πρωτοδιαβάσαμε τις περιπέτειες του Τεξ στο περιοδικό Ροκ το 1969, ενώ ακολούθησαν και τα περιοδικά Tex το 1984 και Ροντέο το 1988.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 28/2/2017\nTo Homo είναι μια σειρά φαντασίας σε κείμενα και σχέδια του Δημήτρη Καμένου, που κυκλοφορεί από τις εκδόσεις Jemma Press. H γνωριμία με το 1ο τεύχος έγινε τον Απρίλιο του 2013, ενώ το 5ο και τελευταίο μέχρι στιγμής τεύχος το διαβάσαμε τον Απρίλιο του 2016. Η υπόθεση βασίζεται σε μια αρκετά πρωτότυπη ιδέα, όπου σε ένα παράλληλο σύμπαν, τα διάφορα είδη ανθρώπων όπως ο Homo Sapiens, ο Άνθρωπος του Νεάντερταλ, ο Άνθρωπος της Χαϊδελβέργης κλπ ζουν σχετικά αρμονικά, μέχρι που ο φυσιοδίφης Κάρολος Δαρβίνος ανακαλύπτει ότι κάποια είναι περισσότερο και άλλα λιγότερο εξελιγμένα. Η ανακάλυψη αυτή πυροδοτεί συγκρούσεις, που θα καταλήξουν στον αιματηρό Β' Παγκόσμιο Πόλεμο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 7/3/2017\nTo Box Office Poison κυκλοφόρησε στη χώρα μας το 2010 από τις εκδόσεις ΚΨΜ. Τόσο το σενάριο όσο και το σχέδιο είναι του Alex Robinson. Η ιστορία αφορά την καθημερινότητα μιας παρέας νέων ανθρώπων και των φίλων τους στη Νέα Υόρκη. Το κόμικ αναδεικνύει τα προβλήματα που αντιμετωπίζουν οι κάτοικοι της μεγαλούπολης που έχουν σχέση με την εξασφάλιση εργασίας και στέγης και τον αγώνα για επικοινωνία και συμβίωση. Είναι ένα κόμικ προβληματισμού και συγκρατημένου ρεαλισμού. Πρωτοκυκλοφόρησε στην Αμερική το 2001 από την Top Shelf Productions.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 14/3/2017\nTo Οι Σκορπιοί της Ερήμου κυκλοφόρησε στη χώρα μας το 1999 από τις εκδόσεις ΜΑΜΟΥΘΚΟΜΙΞ. Δημιούργημα του Ιταλού σχεδιαστή Hugo Pratt το 1977, το κόμικ περιγράφει τις περιπέτειες της μη τακτικής βρετανικής μονάδας με την ονομασία "Σκορπιοί της Ερήμου", που συγκροτήθηκε στην Αίγυπτο τον Ιούνιο του 1940 για τις επιχειρήσεις στην έρημο της δυτικής Αφρικής. Αν και στην Ελλάδα δεν διαβάσαμε ποτέ κάποια συνέχεια, στη Γαλλία εκδόθηκαν συνολικά 5 τόμοι, από τους οποίους οι 3 πρώτοι είναι του Ιταλού δημιουργού και οι υπόλοιποι από συνεχιστές του έργου του.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 21/3/2017\nΤο Batman: Year One - H Αρχή κυκλοφόρησε στη χώρα μας τον Απρίλιο του 2010 από τις εκδόσεις Anubis. Το σενάριο είναι του Frank Miller και το σχέδιο του David Mazzucchelli, ενώ η ιστορία πρωτοδημοσιεύθηκε στην Αμερική το 1987 στα τεύχη # 404 - 407 του περιοδικού "Batman" της DC. Η σειρά μας εξιστορεί την αρχή του Bruce Wayne ως Batman αλλά και του Gordon ως αστυνόμου. Η συγκεκριμένη ιστορία είναι εκτός continuity και εντάσσεται στο λεγόμενο “Dark Knight Universe”, όπως και οι υπόλοιπες δουλειές του Miller με τον Batman. Πολλά στοιχεία από αυτήν την ιστορία συναντάμε στην ταινία Βatman Begins του Christopher Nolan όπως και στο sequel, Τhe Dark Knight.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 28/3/2017\nΤο Ντυράγκο κυκλοφόρησε στη χώρα μας στα μέσα της δεκαετίας του '80 από την εκδοτική του Άρη Γκριτζάλη. Δημιουργός αυτού ο Yves Swolfs. Πρόκειται για μια σειρά γουέστερν της Γαλλοβελγικής Σχολής, της οποίας το πρώτο τεύχος κυκλοφόρησε στη Γαλλία το 1981, και μέχρι σήμερα αριθμεί 17 τεύχη. Το "Οι Σκύλοι πεθαίνουν τον Χειμώνα" είναι μετάφραση του αντίστοιχου πρώτου τεύχους της σειράς, αλλά δυστυχώς στην Ελλάδα δεν υπήρξε συνέχεια. Πρωταγωνιστής των ιστοριών είναι ο Ντυράγκο ο "Ειρηνοποιός", ένας χαρακτήρας εμπνευσμένος από τον ήρωα που υποδύθηκε ο Jean-Louis Trintignant στο γαλλοϊταλικό σπαγγέτι γουέστερν "Il Grande Silenzio".\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 4/4/2017\nΤο Οι Άρχοντες της Πορφυρής Κοιλάδας κυκλοφόρησε τον Απρίλιο του 2010 από τις εκδόσεις IN-K SITU COMIX. Δημιουργός αυτού είναι ο Χρήστος Σταμπουλής. Η ιστορία διαδραματίζεται στην Μεσαιωνική Ιαπωνία, όπου παρακολουθούμε την πορεία δυο πολεμιστών, ενός άντρα και μιας γυναίκας όπου γίνονται άρχοντες/πολέμαρχοι μιας περιοχής αλλά και εραστές και σύζυγοι. Μαζί βλέπουμε και την πορεία ενός ρονίν, που διαδραματίζει καταλυτικό ρόλο στην υπόθεση. Ένας πολύ όμορφος μύθος που αξίζει την προσοχή σας.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 11/4/2017\nΗ ιστορία Το Αίνιγμα του Τοτέμ πρωτοδημοσιεύθηκε στη χώρα μας το 1983 στο περιοδικό Μίκυ Μάους (τεύχη # 893 - 902) των εκδόσεων Τερζόπουλος / Γενική Εκδοτική Αττικής, ενώ το 1994 κυκλοφόρησε και ως αυτοτελές τομάκι από την ίδια εταιρεία. Πρόκειται για μια ιστορία Disney ιταλικής παραγωγής του 1973, της οποίας το σενάριο υπογράφει ο Guido Martina και το σχέδιο οι Giorgio Cavazzano, Giovan Battista Carpi, Guido Scala και Massimo De Vita. Αποτελείται από 10 επεισόδια, στα οποία οι ήρωες της Disney καλούνται να λύσουν το αίνιγμα του αποκεφαλισμένου τοτέμ που επινόησε ο θείος Σκρουτζ, ώστε να κερδίσουν το χρηματικό έπαθλο που τους προσφέρει.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 18/4/2017\nΗ Ιστορία του Κόσμου σε Κόμικς πρωτοκυκλοφόρησε στη χώρα μας το 1991 σε 7 άλμπουμ από τις εκδόσεις Κάτοπτρο. Το 2003, η ίδια εκδοτική κυκλοφορεί 3 ογκώδεις τόμους που περιείχε το σύνολο των 7 άλμπουμ αλλά και πολύ έξτρα υλικό. Το κόμικ περιγράφει με πολύ έξυπνο και χιουμοριστικό τρόπο τη δημιουργία του κόσμου, την ανατολή της ζωής στη Γη, την εξέλιξη του ανθρώπου σε φυλές, εθνότητες, κράτη, καθώς και πολλές στιγμές της ιστορίας αλλά και της μυθολογίας των λαών. Δημιουργός αυτού είναι ο Αμερικάνος Larry Gonick, μαθηματικός στο επάγγελμα, που προσφέρει τις γνώσεις του από το ευρύτερο φάσμα των επιστημών στο πλατύ κοινό με την μορφή κόμικς.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 25/4/2017\nTo Daredevil - O Ατρόμητος κυκλοφόρησε στη χώρα μας τον Μάρτιο του 2017 από τις εκδόσεις ΟΞΥ. Το σενάριο είναι του Frank Miller και το σχέδιο του John Romita Jr., ενώ είχε πρωτοδημοσιευθεί στην Αμερική ως μίνι-σειρά σε 5 τεύχη το 1993. Για όσους παρακολουθούν την τηλεοπτική σειρά του Netflix, η ιστορία του τόμου είναι ο βασικός σκελετός των πρώτων δύο σεζόν. Ο Matt χάνει το φως του από ραδιενεργά υλικά καθώς προσπαθεί να σώσει έναν ηλικιωμένο, όμως αποκτάει παράλληλα και σούπερ αισθήσεις και μετατρέπεται σε υπερήρωα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 2/5/2017\nH Κραυγή του Λαού κυκλοφόρησε στη χώρα μας το 2011 από τις εκδόσεις ΚΨΜ. Είναι βασισμένο στο ομώνυμο βιβλίο του Jean Vautrin (1998) και διασκευασμένο και σχεδιασμένο από τον Jacques Tardi. Το μυθιστόρημα (και κατ'επέκταση το κόμικ) διαδραματίζεται στο Παρίσι κατά την Παρισινή Κομμούνα της άνοιξης του 1871, περίοδο κατά την οποία η εργατική τάξη κατέλαβε την εξουσία στη διάρκεια της βιομηχανικής επανάστασης και αποτέλεσε κομβικό σημείο τόσο στην ιστορία της αριστεράς όσο και του αναρχικού χώρου. Στη Γαλλία πρωτοκυκλοφόρησε σε 4 τόμους από το 2001 έως το 2004.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 9/5/2017\nΟ Μικρός Ήρως Εικονογραφημένος κυκλοφόρησε στις 25 Ιουνίου 1968 από τις εκδόσεις του Ανεμοδουρά. Τα κείμενα ήταν του Στέλιου Ανεμοδουρά (που υπέγραφε ως Θάνος Αστρίτης) και η εικονογράφηση του Βύρωνα Απτόσογλου, ενώ στα τεύχη # 22 - 27 την εικονογράφηση έκανε ο Δημήτρης Αντωνόπουλος. Στα 66 τεύχη που κυκλοφόρησαν συνολικά, κεντρικό ρόλο είχαν σαφώς τα αυτοτελή επεισόδια με τον Μικρό Ήρωα και την παρέα των Ελληνόπουλων που μάχονταν για την πατρίδα, ενώ επιπλέον συναντούσαμε σε συνέχειες και ιστορίες με τον Κάπτεν Μίκυ, τον καπετάνιο Στορμ και το πλήρωμά του και ένα διήγημα με τον Μικρό Ξιφομάχο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 16/5/2017\nΤο περιοδικό Περιπέτεια ξεκίνησε να κυκλοφορεί στις 16 Ιουνίου 1983 από την εκδοτική "Περιοδικός Τύπος" του Στέλιου Ανεμοδουρά. Η σειρά κυκλοφορούσε στα περίπτερα κάθε βδομάδα επί 24 χρόνια, και τελικά σταμάτησε στις 26 Απριλίου 2007, αριθμώντας 1.246 τεύχη. Στις σελίδες του βρίσκει κανείς ιστορίες δράσης, άλλοτε με πρωταγωνιστή τον Λοχαγό Μαρκ και την παρέα του (Μίστερ Μπλουφ, Θλιμμένο Μπούφο, Γάντζο κλπ), άλλοτε με τον Όμπραξ και τους φίλους του (τον ψηλομύτη βαρόνο και τον Φαγάνα) και άλλες φορές με τον Μπλεκ. Τα κόμικ αυτά ήταν Ιταλικής προέλευσης.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 23/5/2017\nΤο βιβλίο Ο Μπλεκ και οι... Άλλοι κυκλοφόρησε το 2007 από τις εκδόσεις Περιοδικός Τύπος. Συγγραφείς του είναι ο μαθηματικός, λογοτέχνης, ερασιτέχνης σκιτσογράφος και συλλέκτης κόμικς Γιώργος Πολ. Παπαδάκης και ο οδοντίατρος, αθλητικογράφος και σχεδιαστής κόμικς Νίκος Δ. Νικολαΐδης. Στο βιβλίο, μεταξύ άλλων, παρουσιάζεται η ελληνική έκδοση του Μπλεκ με παράθεση όλων των τίτλων και ιστοριών που δημοσιεύθηκαν σε αυτήν, δημοσιεύονται τα 90 εξώφυλλα του Συλλεκτικού Μπλεκ, ενώ αναφέρονται και οι ιστορίες του ήρωα που δημοσιεύθηκαν στο περιοδικό Περιπέτεια. Επίσης περιλαμβάνονται και δύο ελληνικές περιπέτειες του Μπλεκ.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 30/5/2017\nΤο βιβλίο Ο Μικρός Ήρως - Η Ακρόπολη κινδυνεύει κυκλοφόρησε από τις εκδόσεις "Μικρός Ήρως" τον Μάιο του 2017 για την επέτειο των 100 χρόνων από τη γέννηση του Στέλιου Ανεμοδουρά. Περιέχει 5 νέες ιστορίες γραμμένες από τον Γιώργο Βλάχο, δημοσιογράφο και φανατικό αναγνώστη του περιοδικού, ενώ την εικονογράφηση ανέλαβε ο Κώστας Φραγκιαδάκης. Πρωταγωνιστούν όπως πάντα το παιδί-φάντασμα Γιώργος Θαλάσσης, η Κατερίνα και ο Σπίθας, στα χρόνια της Κατοχής και της Αντίστασης.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 6/6/2017\nΤο Ινδιάνικο Καλοκαίρι κυκλοφόρησε στη χώρα μας το Νοέμβριο του 1990 από τις εκδόσεις Βαβέλ. Πρόκειται για το αποτέλεσμα της συνεργασίας δύο βιρτουόζων στο χώρο των κόμικς, του Hugo Pratt, o οποίος έχει γράψει το σενάριο, και του Milo Manara, o οποίος έχει κάνει το σχέδιο. Η ιστορία περιγράφει τις κόντρες ανάμεσα στους ερυθρόδερμους και τον λοχαγό Μπριούστερ με τους στρατιώτες του, καθώς οι τελευταίοι προσπαθούν να προστατέψουν την οικογένεια Λιούις. Και όλα αυτά συμβαίνουν κατά τη διάρκεια του Ινδιάνικου καλοκαιριού, των τελευταίων ηλιόλουστων ημερών πριν μπει ο χειμώνας.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 13/6/2017\nΤο κόμικ Ρεμπέτικο - Το κακό Βοτάνι κυκλοφόρησε στη χώρα μας τον Δεκέμβριο του 2010 από τις εκδόσεις "Το 9ο Κύμα" της Ελευθεροτυπίας, ενώ επανακυκλοφόρησε το 2015 από τις εκδόσεις Γνώση. Δημιουργός του ο Γάλλος David Prudhomme, ο οποίος επισκέφθηκε την Αθήνα στο "Comidcom Con 2011" και τη Θεσσαλονίκη στην έκθεση "Παράξενες Μέρες" το 2015. Το έργο μας αφηγείται την ιστορία μιας ομάδας ρεμπετών που παίζουν μπουζούκι και καπνίζουν χασίς, στην Αθήνα του 1936 και του καθεστώτος Μεταξά.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 20/6/2017\nΗ σειρά Οι κωμωδίες του Αριστοφάνη σε κόμικς κυκλοφόρησε στη χώρα μας το 1983 από τις Αγροτικές Συνεταιριστικές Εκδόσεις. Είναι μια εξ ολοκλήρου Ελληνική προσπάθεια, αφού τα αρχικά κείμενα του Αριστοφάνη έχουν διασκευαστεί από τον σεναριογράφο Τάσο Αποστολίδη και το σχέδιο έχει γίνει από τον Γιώργο Ακοκαλίδη. Κυκλοφόρησαν 11 συνολικά τεύχη με όλες τις μέχρι σήμερα διασωζώμενες ολοκληρωμένες κωμωδίες του Αριστοφάνη. Η σειρά έχει επανεκδοθεί και από άλλες εταιρείες (Γράμματα, Κώμος, Μέδουσα, Μεταίχμιο), ενώ έχει λάβει τιμητική διάκριση από την Διεθνή Έκθεση Θεατρικών Βιβλίων το 1988 στο Νόβισαντ.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 27/6/2017\nTo κόμικ Wonder Woman: Ικετεία κυκλοφόρησε στη χώρα μας τον Μάιο του 2017 από τις εκδόσεις Anubis. To σενάριο είναι του Greg Rucka και το σχέδιο του J. G. Jones, ενώ στην Αμερική πρωτοκυκλοφόρησε το 2002 από την DC Comics. Πρόκειται για ένα κόμικ "σύγκρουσης" ανάμεσα σε δύο πρωτοκλασάτους ήρωες της DC, την Wonder Woman και τον Batman. Το αίτιο της σύγκρουσης είναι η ικέτιδα, την οποία ο Batman θέλει να συλλάβει αλλά η Wonder Woman την προστατεύει. Θεωρείται μία από τις καλύτερες ιστορίες της Wonder Woman.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 4/7/2017\nΗ ιστορία Τα 7 Θαύματα των Παπιών κυκλοφόρησε στη χώρα μας τον Δεκέμβριο του 1992 από την Γενική Εκδοτική Αττικής / Τερζόπουλος. Πρόκειται για ένα κόμικ 227 σελίδων ιταλικής προέλευσης, που πρωτοκυκλοφόρησε στη γείτονα χώρα τον Μάιο του 1990 σε σενάριο Fabio Michelini και σχέδιο Giuseppe Dalla Santa & Maurizio Amendola. Ο θείος Σκρουτζ πηγαίνει στο σπίτι του Ντόναλντ για φαγητό και διηγείται στα ανίψια του την ιστορία των 7 Θαυμάτων των Παπιών, τα οποία κανείς δεν ήξερε γιατί είχαν καταστραφεί ολοκληρωτικά. Το 2009 επαναδημοσιεύθηκε στη χώρα μας μέσα από τη σειρά Τα Μεγάλα Σήριαλ (τεύχος # 18).\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 11/7/2017\nTo κόμικ Ολυμπία ντε Γκουζ κυκλοφόρησε στη χώρα μας τον Ιούλιο του 2012 από τις εκδόσεις Γνώση. Γραμμένο από τον José-Louis Bocquet και σχεδιασμένο από τον Catel Muller, το βιβλίο μας παρουσιάζει τη βιογραφία της ντε Γκουζ, η οποία επεδίωξε τη χειραφέτηση από την ανδροκρατούμενη κοινωνία της εποχής της. Η Ολυμπία ήταν θεατρική συγγραφέας και κοινωνική και πολιτική αγωνίστρια, που έζησε τις τελευταίες στιγμές της Γαλλικής Βασιλείας, αλλά και τα πρώτα εξαιρετικά ταραγμένα και αιματηρά χρόνια της Γαλλικής Επανάστασης. Το έργο πρωτοκυκλοφόρησε στη Γαλλία το 2012 από τις εκδόσεις Casterman.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 18/7/2017\nΤη σειρά Το Μεγάλο Βιβλίο... τη γνωρίσαμε στη χώρα μας τον Μάιο του 1998 από τις εκδόσεις Modern Times. Στην Αμερική κυκλοφόρησαν συνολικά 17 ανθολογίες ιστοριών την περίοδο 1994 - 2000 από την Paradox Press. Η σειρά ήταν δημιούργημα του Doug Moench, o οποίος έγραψε τα 10 από τα 17 βιβλία, ενώ τη συγγραφή των υπολοίπων ανέλαβε ο Jonathan Vankin. Δεκάδες καλλιτέχνες, λιγότερο ή περισσότερο καταξιωμένοι, συνέβαλαν με το σχέδιό τους στις ολιγοσέλιδες ιστορίες, οι οποίες περιγράφουν με κωμικό ή ειρωνικό τρόπο αληθινές ιστορίες και καταστάσεις. Στην Ελλάδα κυκλοφόρησαν συνολικά 11 τεύχη, στα οποία περιέχονται 4 βιβλία, και μέρος του 5ου.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 25/7/2017\nΤο Κωδικός 13 κυκλοφόρησε στη χώρα μας το 1996 σε 8 τεύχη από την εκδοτική Delta Comics. Δημιούργημα των Βέλγων Jean Van Hamme στο σενάριο και William Vance στο σχέδιο, η σειρά περιγράφει τις περιπέτειες ενός άντρα που πάσχει από αμνησία και δε θυμάται τίποτα για το παρελθόν του. Μοναδικά του στοιχεία για να ανακαλύψει την ταυτότητά του είναι ένα τατουάζ με το σύμβολο ΧΙΙΙ και μια φωτογραφία του με μία γυναίκα. Στο Βέλγιο κυκλοφόρησαν συνολικά 24 τεύχη, με τα τελευταία να είναι σε κείμενα του Yves Sente και σχέδιο του Jouri Jigounov. Στην Ελλάδα το πρώτο τεύχος επανεκδόθηκε το 2003 από την Zegetron.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 1/8/2017\nΤο Spawn Gunslinger κυκλοφόρησε στη χώρα μας το 2008 από τις εκδόσεις Comicworld. O γνωστός αντι-ήρωας που δημιούργησε ο Todd McFarlane το 1992, μας ταξιδεύει αυτή τη φορά στην Άγρια Δύση και τον Αμερικάνικο εμφύλιο. Η ιστορία είναι γραμμένη από τον David Hine, ενώ το σχέδιο είναι των Bing Cansino και Geirrod van Dyke. Πρόκειται για μία από τις καλύτερες ιστορίες του Spawn, η οποία είχε πρωτοδημοσιευθεί στην Αμερική στα τεύχη 174 - 175 της σειράς. Ο πρόλογος που ανοίγει την έκδοση είναι γραμμένη από τον Hine αποκλειστικά για τους Έλληνες αναγνώστες.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 8/8/2017\nΤο Αϊβαλί είναι το πρώτο graphic novel του Έλληνα δημιουργού Soloup, το οποίο κυκλοφόρησε το 2014 από τις εκδόσεις Κέδρος. Μέσα από τα μάτια του δημιουργού βλέπουμε το ταξίδι του από τη Μυτιλήνη στο Αϊβαλί, διαβάζουμε εικονογραφημένες τις αφηγήσεις του Φώτη Κόντογλου για τη ζωή πριν από τη Μικρασιατική Καταστροφή, του Ηλία Βενέζη και της αδερφής του Αγάπης Βενέζη-Μολυβιάτη για τη δραματική φυγή των Ελλήνων από το Αϊβαλί και τέλος τη μυθιστορηματική αφήγηση ενός Τουρκοκρητικού, του Αχμέτ Γιορουλμάζ σχετικά με τη φυγή ενός Τούρκου από την Ελλάδα στην Τουρκία, στα πλαίσια της διαβόητης ανταλλαγής πληθυσμών. Στο τελευταίο μέρος του έργου, ο συγγραφέας επισκέπεται ο ίδιος το Αϊβαλί και συνομιλεί με μια οικογένεια Τούρκων, όπου ανακαλύπτει ότι αυτά που τους ενώνουν είναι πολύ περισσότερα από όσα τους χωρίζουν.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 15/8/2017\nH σειρά Μπόμπυ & Λου κυκλοφόρησε στη χώρα μας το 1985 από τις εκδόσεις Libris Press. Πρόκειται για μια ολλανδική παραγωγή από το 1946 που αριθμεί πάνω από 270 τεύχη, της οποίας τόσο το σχέδιο όσο και το σενάριο είναι του Willy Vandersteen. Στην Ελλάδα είχαμε τη χαρά να διαβάσουμε μόνο 3 τεύχη, τα οποία μάλιστα επανακυκλοφόρησαν 3 χρόνια αργότερα υπό τον τίτλο Λαμπίκ. Η πλοκή σε γενικές γραμμές κυλάει γύρω από τις αστείες περιπέτειες ανά τον κόσμο του Μπόμπυ και της Λου, του δυνατού Ζερόμ, του Λαμπίκ και του καθηγητή Βαραβά.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 22/8/2017\nΤο Σύστημα κυκλοφόρησε στη χώρα μας τον Δεκέμβριο του 1997 από την εκδοτική Modern Times. Είναι δημιούργημα του Peter Kuper, και δημοσιεύθηκε αρχικά στην Αμερική το 1996 σε 3 τεύχη από τη Vertigo. Πρόκειται για ένα πολύ ιδιαίτερο και εναλλακτικό κόμικ, όπως άλλωστε και όλα του συγκεκριμένου δημιουργού. Στα χωρίς μπαλονάκια καρέ, παρακολουθούμε μικρές ιστορίες άσχετων μεταξύ τους ανθρώπων, που όμως με κάποιο τρόπο οι ζωές τους συνδέονται, αποδεικνύοντας ότι η ζωή στην μεγαλούπολη αποτελεί ένα σύστημα είτε το θέλουμε είτε όχι.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 29/8/2017\nΗ συλλογή Χαρακώματα - Ιστορίες από την οδό Γάγγραινας κυκλοφόρησε στη χώρα μας τον Μάιο του 2014 από την Jemma Press. Τα κείμενα είναι του Τάσου Ζαφειριάδη και το σχέδιο του Πέτρου Χριστούλια. Οι πρώτες ιστορίες, οι οποίες διαδραματίζονται τα χρόνια του Α' Παγκοσμίου Πολέμου, σχεδιάστηκαν το 2010 για την ανθολογία Big Bang! Comix # 2. Ιστορίες δημοσιεύθηκαν επίσης στο "Κομικsοδρόμιο" της Ελευθεροτυπίας και στην ιστοσελίδα socomic.gr. H έκδοση περιλαμβάνει και 22 σελίδες με σημειώσεις και σχόλια για τα γεγονότα στα οποία βασίστηκε η κάθε ιστορία. Στα Ελληνικά Βραβεία Κόμικς 2015 τιμήθηκε με τα βραβεία καλύτερου σχεδίου και καλύτερου εξωφύλλου για το 2014.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 5/9/2017\nΤο κόμικ Βαλεριάν - Χωροχρονικός Πράκτορας κυκλοφόρησε στη χώρα μας τον Ιανουάριο του 2004 από τις εκδόσεις ΜΑΜΟΥΘΚΟΜΙΞ. Πρόκειται για μια γαλλική σειρά επιστημονικής φαντασίας σε κείμενα του Pierre Christin και σχέδιο του Jean-Claude Mezieres, που ξεκίνησε την πορεία της το 1967 μέσα από τις σελίδες του περιοδικού Pilote, και μέχρι σήμερα αριθμεί 22 άλμπουμ. Κεντρικοί χαρακτήρες είναι οι πράκτορες Βαλεριάν και Λορελίν, που ταξιδεύουν στο χώρο και στο χρόνο αντιμετωπίζοντας διάφορα παράδοξα προκειμένου να προστατέψουν την Γκαλάξιτυ, πρωτεύουσα της Γήινης αυτοκρατορίας. Στην Ελλάδα κυκλοφόρησαν 2 άλμπουμ, τα οποία είναι μετάφραση των τόμων 9 και 10 της γαλλικής αρίθμησης, και άλλα 2 μέσα στις σελίδες του περιοδικού Komics της Καθημερινής, που είναι μετάφραση των τόμων 11 και 12.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 12/9/2017\nΤο Kingdom Hearts κυκλοφόρησε στη χώρα μας τον Μάιο του 2009 μέσω της σειράς Κόσμος Ντίσνεϋ (τεύχη # 35 - 38) των εκδόσεων ΝΕΑ ΑΚΤΙΝΑ / Τερζόπουλος. Πρόκειται για ένα manga στο οποίο συμπρωταγωνιστούν οι ήρωες της Disney, και το οποίο βασίζεται στην ομώνυμη σειρά videogames των Disney Interactive Studios και Square. Δημιουργός αυτού είναι ο Ιάπωνας Shiro Amano. Πέρα από την ιστορία αυτή που ολοκληρώθηκε σε 4 τεύχη, στο εξωτερικό κυκλοφόρησαν και συνέχειες όπως τα Chain of Memories (που κυκλοφόρησε και στην Ελλάδα το 2010), Kingdom Hearts II και 358/2 Days (τα οποία δυστυχώς δεν είδαμε στα ελληνικά).\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 19/9/2017\nΗ Εγκυκλοπαίδεια της Marvel Comics κυκλοφόρησε στη χώρα μας το 2007 από τις εκδόσεις Anubis. Πρόκειται για έναν οδηγό που περιλαμβάνει με αλφαβητική σειρά μια σύντομη περιγραφή όλων των χαρακτήρων που γνωρίσαμε στις εκατοντάδες εκδόσεις της Marvel. Η έκδοση, που περιλαμβάνει και πρόλογο του Stan Lee, επανακυκλοφόρησε τον Νοέμβριο του 2010 αναθεωρημένη.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 26/9/2017\nΤο Αβάνα - Ένα Ταξίδι στην Κούβα κυκλοφόρησε στη χώρα μας το 2009 από τις εκδόσεις Γνώση. Δημιουργός του είναι ο Γερμανός Reinhard Kleist, ο οποίος το 2008 βρέθηκε στην Κούβα για τέσσερις βδομάδες, όπου κατέγραψε σε σκίτσα τους ανθρώπους, τα κτίρια, τα αυτοκίνητα, τις παραλίες, τη ζωή και ό,τι έβλεπε και ένιωθε βρισκόμενος σε μία χώρα για την οποία, όπως πολλοί από μας, τρέφει ρομαντικές ιδέες. Το βιβλίο ναι μεν είναι σε μορφή κόμικ, αλλά περιέχει και πολλά σκίτσα όσων έβλεπε στην Αβάνα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 3/10/2017\nΤο άλμπουμ Ο Πυρετός της Ουρμπικάνδης κυκλοφόρησε στη χώρα μας το 1988 από τις εκδόσεις Ars Longa / Nemo. Πρόκειται για το 2ο τεύχος της σειράς "Les cites obscures" (Σκοτεινές πόλεις), με δημιουργούς τον Γάλλο Benoit Peeters στο σενάριο και τον Βέλγο Francois Schuiten στο σχέδιο. Το άλμπουμ αυτό μας μεταφέρει στην "σκοτεινή" πόλη Ουρμπικάνδη, όπου ένας αγνώστου ταυτότητας παράξενος κύβος μεγαλώνει ανεξέλεγκτα και παίρνει τεράστιες διαστάσεις, καλύπτοντας ολόκληρη την πόλη.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 10/10/2017\nΤο Γιούσουρι και άλλες φανταστικές ιστορίες κυκλοφόρησε το 2012 από τις εκδόσεις Τόπος. Στο άλμπουμ αυτό, ο Δημήτρης Βανέλλης (κείμενα) και ο Θανάσης Πέτρου (σχέδιο) μεταφέρουν σε κόμικ έξι ιστορίες φαντασίας κλασικών Ελλήνων λογοτεχνών: Καβάφης, Καρυωτάκης, Καρκαβίτσας, Νικολαΐδης, Ροδοκανάκης και Παπαδιαμάντης. Το έργο αυτό τιμήθηκε με τα βραβεία Καλύτερου Κόμικς και Καλύτερου Συγγραφέα Κόμικς στα βραβεία του Comicdom Con 2013.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 24/10/2017\nΤο Ντύλαν Ντογκ κυκλοφόρησε στη χώρα μας το 1999 από τις εκδόσεις Μαμούθ. Πρόκειται για μια δημιουργία του Tiziano Sclavi που κάνει θραύση στην Ιταλία από το 1986. Ο πρωταγωνιστής της σειράς είναι ερευνητής του μεταφυσικού, και σε κάθε τεύχος καλείται να δώσει λύση σε ένα νέο μυστήριο. Η ΜΑΜΟΥΘ κυκλοφόρησε μόνο 8 τεύχη, ενώ το 2007 ο δημοφιλής ντετέκτιβ επανήλθε στην Ελλάδα σε 7 όμορφα άλμπουμ από την Jemma Press.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 31/10/2017\nΤο Samurai - Γη και Ουρανός κυκλοφόρησε στη χώρα μας το 2006 από τις εκδόσεις Anubis. Πρόκειται για μια μίνι σειρά 5 τευχών της Dark Horse, γραμμένη από τον Ron Marz και σχεδιασμένη από τον Luke Ross. Με σκηνικό τη φεουδαρχική Ιαπωνία του 18ου αιώνα, ένας μοναχικός πολεμιστής ξεκινά ένα συγκλονιστικό ταξίδι για να σώσει την αγαπημένη του. Αυτή η απελπισμένη αναζήτηση θα τον οδηγήσει από τη γενέτειρά του στην Αυτοκρατορία της Κίνας, στην Ευρώπη και τελικά στο Παρίσι. Το 2006 κυκλοφόρησε στην Αμερική και δεύτερη μίνι σειρά 5 τευχών με τη συνέχεια της ιστορίας, που όμως δεν μεταφράστηκε στην Ελλάδα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 7/11/2017\nΗ σειρά Κλασικά κυκλοφόρησε στη χώρα μας το 1969 από τις εκδόσεις "Τερζόπουλος". Πρόκειται για μια ανθολογία με τις "κλασικότερες" ιστορίες της Disney, πολλές από τις οποίες είχαν ήδη κυκλοφορήσει νωρίτερα και στο περιοδικό Μίκυ Μάους. Το 2013 η εκδοτική έκλεισε βάζοντας τέλος σε όλους τους τίτλους της, και έτσι και η συγκεκριμένη σειρά σταμάτησε στα 240 τεύχη. Παρόλο που το 2014 η "Καθημερινή" ανέλαβε την έκδοση των ιστοριών Disney, η σειρά αυτή δεν ήταν από τις τυχερές που συνεχίστηκαν.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 14/11/2017\nTo Flashpoint κυκλοφόρησε στη χώρα μας το 2011 από τις εκδόσεις Anubis. Πρόκειται για μια μίνι σειρά 5 τευχών, σε σενάριο Geoff Johns και σχέδιο Andy Kubert, και δημιουργήθηκε με σκοπό να δώσει νέο ενδιαφέρον σε ένα σύμπαν ηρώων που είχε τελματώσει από την έλλειψη δημιουργικότητας στις νέες ιστορίες. Κεντρικός χαρακτήρας είναι ο Flash, αλλά έχουν βασικό ρόλο και άλλοι ήρωες της DC.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 21/11/2017\nΟι Θλιβερές Περιπέτειες του Yellow Boy δημοσιεύθηκαν για πρώτη φορά στην εβδομαδιαία πολιτιστική επιθεώρηση Εξώστης της Θεσσαλονίκης το χρονικό διάστημα 2004-2005, και στη συνέχεια κυκλοφόρησαν και 4 αλμπουμάκια από τις εκδόσεις Ένατη Διάσταση. Δημιουργός των στριπ είναι ο Σταύρος Κιουτσιούκης. Πρωταγωνιστεί ένα παιδί με μια ανίατη ασθένεια και με γιατρούς, φίλους, συμμαθητές ακόμα και με τον ίδιο τον χάρο να κάνουν πλάκες μαζί του.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 28/11/2017\nΤο κόμικ Δηλητηριώδες Νανούρισμα εμφανίστηκε για πρώτη φορά στη χώρα μας στις σελίδες του περιοδικού Γκραν Γκινιόλ της Jemma Press το 2007, ενώ τις χρονιές 2008 και 2012 κυκλοφόρησαν και 2 αυτόνομα άλμπουμ πάλι από την ίδια εκδοτική. Δημιουργός είναι ο "βασιλιάς του μαύρου χιούμορ" Douglas Paszkiewicz. Το χιούμορ του είναι αιρετικό, δεν αφήνει τίποτα όρθιο, ενώ δεν ανακυκλώνει παλιότερους underground δημιουργούς.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 5/12/2017\nΤο H. P. και Τζιουζέπε Μπέργκμαν κυκλοφόρησε στη χώρα μας το 1986 από τις εκδόσεις ΒΑΒΕΛ. Δημιουργός αυτού ο Ιταλός Milo Manara. Η ιστορία αρχικά κυκλοφόρησε ως σειρά στο Γαλλο-Βελγικό περιοδικό κόμικ "Α Suivre", ενώ σύντομα βγήκε και η αυτοτελής έκδοση. Ο Τζιουζέπε είναι ένας ανικανοποίητος και απογοητευμένος απ' την καθημερινότητα νεαρός που αναζητάει την περιπέτεια, και έτσι θα γνωρίσει τον Η.Ρ, έναν δάσκαλο της περιπέτειας, που θα τον βοηθήσει να πραγματοποιήσει το όνειρό του. Το άλμπουμ επανακυκλοφόρησε στην Ελλάδα το 2007 από την Panini ως ένθετο της εφημερίδας Espresso.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 12/12/2017\nΟι περιπέτειες του Ντικ Χέρισον ξεκίνησαν να δημοσιεύονται στη χώρα μας το 2003 μέσα από τις σελίδες του περιοδικού Komics της Καθημερινής (4 ιστορίες), ενώ το 2004 μεταφέρθηκε και σε αυτοτελή άλμπουμ από την ΜΑΜΟΥΘΚΟΜΙΞ (2 άλμπουμ, επανεκδόσεις από τις προηγούμενες 4). Δημιουργός της σειράς είναι ο Γάλλος Didier Savard, ο οποίος έγραψε το σενάριο και έκανε το σχέδιο και για τα 11 συνολικά άλμπουμ που κυκλοφόρησαν στη Γαλλία. Κεντρικός χαρακτήρας είναι ο ντετέκτιβ Ντικ Χέρισον, ο οποίος έχοντας στο πλευρό του τον δημοσιογράφο φίλο του Ζερόμ, λύνει σκοτεινά μυστήρια που κάποιες φορές φαίνεται να έχουν μια νότα υπερφυσικού.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 19/12/2017\nΤο Marvel 1985 κυκλοφόρησε στη χώρα μας τον Οκτώβριο του 2017 από τις εκδόσεις ΟΞΥ. Το σενάριο είναι του Mark Millar και το σχέδιο του Tommy Lee Edwards. Πρωτοκυκλοφόρησε στην Αμερική το 2008 ως μίνι σειρά 6 τευχών. Κεντρικός χαρακτήρας είναι ο Τόμπι, παιδί χωρισμένων γονιών που διαβάζει μανιωδώς κόμικς της Μάρβελ το 1985, και ανακαλύπτει ένα παλιό σπίτι που όλοι οι υπέρ-εγκληματίες των κόμικς του Οίκου των Ιδεών έχουν μεταπηδήσει στον πραγματικό κόσμο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 26/12/2017\nΤο Ποιος σκότωσε τον κύριο Χ; κυκλοφόρησε στην Ελλάδα το 2010 από την Ελληνοεκδοτική. Το σενάριο είναι του Θοδωρή Ανδριόπουλου, ενώ την εικονογράφηση έκανε ο Θανάσης Γκιόκας. Με φόντο το Παρίσι του 1900, ο φημισμένος καθηγητής Χ δολοφονείται σε ένα συνέδριο μαθηματικών. Η αστυνομία, με τη βοήθεια ενός μαθηματικού, προσπαθεί να λύσει το μυστήριο απαντώντας στα μαθηματικά προβλήματα που προκύπτουν από τις καταθέσεις των υπόπτων. Αντίστοιχα και ο αναγνώστης μπορεί να αποφασίσει αν ο κάθε ύποπτος είναι αθώος ή ένοχος, λύνοντας κάποιο μαθηματικό πρόβλημα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 2/1/2018\nΗ σειρά Μια φορά κι έναν καιρό ήταν... ο 'Ανθρωπος κυκλοφόρησε στη χώρα μας το 1981 από την HARMI PRESS. Πρόκειται για μεταφορά σε κόμικ της ομώνυμης πολύ επιτυχημένης γαλλικής σειράς κινουμένων σχεδίων του 1978, σε κείμενα του Albert Barille (σκηνοθέτη και της σειράς) και σχέδιο του Jean Barbaud. Συνολικά κυκλοφόρησαν 26 τεύχη, τα οποία συγκεντρώθηκαν και σε 6 τόμους. Η σειρά αφηγείται την ιστορία του πλανήτη και την εξέλιξη της ανθρωπότητας, με κάθε τεύχος να είναι αφιερωμένο σε μία συγκεκριμένη ιστορική περίοδο.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 9/1/2018\nΗ σειρά Ιστορίες από την Κρύπτη κυκλοφόρησε στη χώρα μας τον Μάιο του 1998 από την Modern Times. Πρόκειται για μια αμερικάνικη σειρά τρόμου της EC, δημιούργημα των William Gaines και Al Feldstein, που ξεκίνησε την κυκλοφορία της το 1950 και ολοκληρώθηκε σε 27 τεύχη. Σε κάθε τεύχος περιλαμβάνονται μικρές αυτοτελείς ιστορίες από διαφορετικούς καλλιτέχνες. Στην Ελλάδα κυκλοφόρησαν μόνο 7 τεύχη, καθώς και ένας σκληρόδετος τόμος με επιλογή ιστοριών από τα τεύχη αυτά. Πολύς κόσμος βέβαια γνωρίζει και την τηλεοπτική σειρά του HBO (1989 - 1996) που προβαλλόταν και στα ελληνικά κανάλια.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 23/1/2018\nΤο βιβλίο Τα Ελληνικά Comics κυκλοφόρησε το 2012 από τις εκδόσεις Τόπος. Συγγραφέας αυτού είναι ο γνωστός γελοιογράφος και δημιουργός κόμικς Soloup, ο οποίος μας παρουσιάζει την πορεία της 9ης τέχνης στην Ελλάδα μέσα από εκδόσεις, φεστιβάλ, συντελεστές κλπ. Στην έρευνα περιλαμβάνεται επίσης τόσο η θεωρητική προσέγγιση του μέσου, όσο και παρατηρήσεις και συμπεράσματα για το μέλλον αυτού.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 30/1/2018\nΟ Έρικ Καστέλ έκανε το ντεμπούτο του στη χώρα μας το 1985 από την εκδοτική Star Comics. Πρόκειται για δημιούργημα των Γάλλων Raymond Reding και Francoise Hugues, με κεντρικούς χαρακτήρες έναν ποδοσφαιριστή της Barcelona και μια μικρή ομάδα παιδιών, τους Παμπλίτος. Από τα συνολικά 15 τεύχη που κυκλοφόρησαν στη Γαλλία, η Star Comics κατάφερε να εκδώσει μόνο τα 9. Ευτυχώς 32 χρόνια μετά, οι Εκδόσεις Μικρός Ήρως σε συνεργασία με το Έθνος της Κυριακής ξεκίνησαν την επανέκδοση της σειράς, με στόχο αυτή τη φορά την κυκλοφορία όλων των τευχών.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 6/2/2018\nΤο περιοδικό Ρίγη ξεκίνησε την κυκλοφορία του τον Σεπτέμβρη του 2014 από τις Εκδόσεις Ρενιέρη / Comicon-shop. Πρόκειται για μια σειρά τρόμου με μικρές αυτοτελείς ιστορίες, στα πρότυπα αμερικάνικων κόμικς όπως τα Tales from the Crypt και Creepy. Εμπνευστής της είναι ο βραβευμένος στα 2016 Ghastly Awards Νίκος Γιαμαλάκης (Malk), σε συνεργασία με τον Παναγιώτη Τσαούση. Μέχρι σήμερα έχουν κυκλοφορήσει 7 τεύχη.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 13/2/2018\nΟ Γλύπτης κυκλοφόρησε στη χώρα μας τον Νοέμβριο του 2015 από τις εκδόσεις Webcomics. Δημιουργός του graphic novel είναι ο Αμερικανός Scott McCloud, που είναι κυρίως γνωστός για την πιο θεωρητική του δουλειά στον χώρο. Κεντρικός χαρακτήρας είναι ο Ντέιβιντ Σμιθ, ένας νεαρός γλύπτης που βλέπει την κάποτε υποσχόμενη καριέρα του να παραμένει απελπιστικά στάσιμη. Μέχρι που χάρη σε μια συμφωνία με τον Θάνατο μπορεί να σμιλεύει οτιδήποτε μόνο με τα χέρια του, να δίνει οποιαδήποτε μορφή σε οποιοδήποτε υλικό.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 20/2/2018\nΗ ιστορία Το Σπαθί των Πάγων δημοσιεύθηκε για πρώτη φορά ολοκληρωμένο στη χώρα μας τα Χριστούγεννα του 1990 από την Γενική Εκδοτική Αττικής. Αποτελείται από 3 κεφάλαια, σε σενάριο και σχέδιο του Ιταλού Massimo De Vita. Πρόκειται για μια από τις καλύτερες ιστορίες Disney, στα πρότυπα του "Lord of the Rings", με κεντρικούς χαρακτήρες τον Μίκυ και τον Γκούφυ που ταξιδεύουν σε μια άλλη διάσταση και ζουν επικές περιπέτειες. Κεφάλαια της ιστορίας δημοσιεύθηκαν και στο περιοδικό Μίκυ Μάους, ενώ ολοκληρωμένη η ιστορία δημοσιεύθηκε ξανά στο τεύχος #17 της σειράς Τα Μεγάλα Σήριαλ το 2009.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 27/2/2018\nΗ σειρά Η Φωτεινή της Νύχτας ξεκίνησε την κυκλοφορία της στη χώρα μας αρχικά μέσα από τις σελίδες του περιοδικού 9 το 2000, ενώ το 2001 κυκλοφόρησε και το 1ο (από τα 4) άλμπουμ με τις περιπέτειές της. Τα σενάρια είναι των Αργεντινών Eduardo Maicas και Carlos Trillo, ενώ το σχέδιο είναι του Ισπανού Jordi Bernet. Η Φωτεινή είναι μια πανέμορφη ιερόδουλη που παλεύει να μεγαλώσει τον μικρό της γιο, ενώ ονειρεύεται να γνωρίσει τον άντρα που θα την αγαπήσει και θα της προσφέρει μια άλλη ζωή.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 6/3/2018\nΤο graphic novel Ο Θάνατος του Στάλιν κυκλοφόρησε στη χώρα μας τον Ιανουάριο του 2018 από τις Εκδόσεις ΟΞΥ. Πρόκειται για δημιούργημα των Γάλλων Fabien Nury (σενάριο) και Thierry Robin (σχέδιο), πάνω στο οποίο βασίστηκε και η κινηματογραφική ταινία. Η υπόθεση μας μεταφέρει στη Σοβιετική Ένωση του 1953, με τον Στάλιν να παθαίνει σοβαρό εγκεφαλικό επεισόδιο αφού πρώτα έχει εκτελέσει τους κορυφαίους γιατρούς της χώρας.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 13/3/2018\nΤο Grandville κυκλοφόρησε στη χώρα μας τον Νοέμβριο του 2009 από τις εκδόσεις Jemma. Δημιουργός αυτού είναι ο βρετανός Bryan Talbot, o οποίος μας μεταφέρει σε μια εναλλακτική steampunk πραγματικότητα, στην οποία η Γαλλία κέρδισε τους Ναπολεόντειους πολέμους και κυρίευσε τη Βρετανία. Το πιο έντονο χαρακτηριστικό του κόμικ, όμως, είναι ότι όλοι οι χαρακτήρες έχουν μορφή ζώων. Στο εξωτερικό έχουν κυκλοφορήσει 4 ακόμα άλμπουμ.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 20/3/2018\nTo κόμικ Fantastic Four: Οι Οραματιστές κυκλοφόρησε στη χώρα μας τον Φεβρουάριο του 2018 από τις Εκδόσεις ΟΞΥ. H έκδοση συλλέγει τον τόμο 0 της σειράς "Visionaries By John Byrne" με υλικό που είχε δημιουργήσει ο Byrne σε άλλους τίτλους που εμφανίζονταν τα μέλη των F4, συνεχίζει με τα πρώτα του βήματα ως σχεδιαστής του "Fantastic Four Vol. 1", και καταλήγει στα πρώτα τεύχη για τα οποία έγραψε το σενάριο, πριν αναλάβει πλήρως την σειρα. Ένα κόμικ που θα χαρούν ιδιαίτερα οι νοσταλγοί της παλιάς Marvel.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 27/3/2018\nTo graphic novel The Pro κυκλοφόρησε στη χώρα μας τον Απρίλιο του 2011 από τις εκδόσεις Comicworld. Το σενάριο είναι του Garth Ennis και το σχέδιο της Amanda Conner, ενώ πρωτοεκδόθηκε στην Αμερική το 2002 από την Image. Πρόκειται για μια χιουμοριστική υπερηρωική ιστορία, με κεντρικό χαρακτήρα μία ιερόδουλη, μητέρα ενός μωρού, που αποκτάει ξαφνικά υπερδυνάμεις, γίνεται μέλος μιας ομάδας υπερηρώων με το όνομα "Λεγεώνα της Τιμής", αλλά δεν μπορεί να κόψει τις παλιές της συνήθειες ντροπιάζοντας τους συναδέλφους της.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 3/4/2018\nTo Κουλούρι ξεκίνησε την κυκλοφορία του τον Απρίλιο του 2011 από τις εκδόσεις Jemma Press, και μέχρι σήμερα έχουν κυκλοφορήσει 7 τεύχη. Πρόκειται για δημιούργημα του καλλιτέχνη Tomek (Γιοβάνης Θωμάς), ο οποίος μας διηγείται σουρεαλιστικές ιστορίες με πρωταγωνιστές τους πιο απρόβλεπτους χαρακτήρες: τα μέρη του προσώπου ττσακώνονται με τον εγκέφαλο, μια ραδιοφωνική εκπομπή ποικίλης "είλης" μας συστήνει περίεργους καλεσμένους, ενώ απολαμβάνουμε και μερικά stupid hits βασισμένα στη ζωή του δημιουργού.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 10/4/2018\nTo βιβλίο 70 Χρόνια Δημιουργίας Ελληνικών Κινουμένων Σχεδίων κυκλοφόρησε το 2016 από την ASIFA Hellas και το greekanimation.com. Καλύπτει ολόκληρη την ιστορία του ελληνικού animation, από το πρώτο κινούμενο σχέδιο στην Ελλάδα το 1942, μέχρι και το 2015. Στο βιβλίο περιέχεται αναλυτικότατο ιστορικό με πλούσιο φωτογραφικό υλικό, χρονολόγιο, συνεντεύξεις από Έλληνες δημιουργούς κινουμένων σχεδίων και αφιερώματα σε δραστηριότητες της ΑΣΙΦΑ. Η έκδοση είναι δίγλωσση (ελληνικά - αγγλκά).\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 17/4/2018\nΟ πρώτος τόμος της σειράς Ο Μαύρος Πύργος κυκλοφόρησε στη χώρα μας τον Ιούλιο του 2009 από τις εκδόσεις BELL. Πρόκειται για μεταφορά σε κόμικ της γνωστής 7τομης ομότιτλης σειράς βιβλίων του Stephen King, σε προσαρμογή και σενάριο των Robing Furth και Peter David. Αν και στην Αμερική η Marvel έχει ήδη κυκλοφορήσει 16 τόμους, στην Ελλάδα είχαμε τη χαρά να δούμε μόνο τους 2 εξ αυτών. Και πάλι όμως, οι τόμοι αυτοί είναι αρκετοί ώστε να μας μυήσουν στον μαγικό κόσμο του Μαύρου Πύργου και του πιστολέρο Ρόλαντ Ντεσέιν που ξεκινά ένα επικίνδυνο επικό ταξίδι, γεμάτο φαντασία.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 1/5/2018\nΤο Wobblies κυκλοφόρησε στη χώρα μας το 2007 από τις εκδόσεις ΚΨΜ. Πρόκειται για την ιστορία των Βιομηχανικών Εργατών του Κόσμου, των IWW (μιας διεθνούς φήμης αναρχοσυνδικαλιστικής εργατικής οργάνωσης στις ΗΠΑ), μέσα από κόμικς πολλών διάσημων και άσημων δημιουργών. Η έκδοση αυτή πραγματοποιήθηκε ως φόρος τιμής στα 100 χρόνια από την ίδρυση του συνδικάτου των IWW (1905). Ο τόμος περιλαμβάνει και αφίσες των Wooblies, βιογραφικά στοιχεία των καλλιτεχνών και συγγραφέων, αλλά και κάποια έξτρα κειμενα και αφίσες της εποχής.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 8/5/2018\nΤο 12 Μήνες Θητεία μας συστήθηκε τον Νοέμβριο του 2005 από τις εκδόσεις ΜΑΜΟΥΘΚΟΜΙΞ, ενώ 3 χρόνια αργότερα κυκλοφόρησε και το 2ο και τελευταίο άλμπουμ. Δημιουργός του κόμικ είναι ο Σπύρος Κόντης. Στις ολιγοσέλιδες ιστορίες παρουσιάζεται με κωμικό τρόπο το τι συμβαίνει στις διάφορες μονάδες του στρατού, και το τι τραβάνε οι καημένοι οι φαντάροι προσπαθώντας να προσαρμοστούν. Σχεδόν όλες οι ιστορίες είναι βασισμένες σε πραγματικά περιστατικά.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 15/5/2018\nTo Colombo κυκλοφόρησε στη χώρα μας τον Σεπτέμβριο του 1986 από τις εκδόσεις ΒΑΒΕΛ. Πρόκειται για μετάφραση της κλασσικής δημιουργίας του Altan που είχε πρωτοδημοσιευτεί το 1976 μέσα στο ιταλικό περιοδικό Linus. Ο Ιταλός καλλιτέχνης παρωδεί την ανακάλυψη της Αμερικής από τον Χριστόφορο Κολόμβο, σε ένα από τα πιο χιουμοριστικά άλμπουμ του.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 22/5/2018\nΤο Naruto ξεκίνησε να κυκλοφορεί στη χώρα μας τον Μάρτιο του 2008 από τις εκδόσεις Anubis. Πρόκειται για το γνωστό manga του Masashi Kishimoto, στο οποίο ο καλόψυχος αλλά γκαφατζής 12χρονος Ουζουμάκι Ναρούτο προσπαθεί να αποδείξει ότι είναι ο καλύτερος νίντζα του χωριού Κονοχαγκακούρε, και αναλαμβάνει επικίνδυνες αποστολές. Από τα 72 τομάκια που κυκλοφόρησαν στην Ιαπωνία, στην Ελλάδα διαβάσαμε μεταφρασμένα μόνο τα 20. Η σειρά μεταφέρθηκε και στην τηλεόραση σε anime 220 επεισοδίων.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 28/5/2018\nΗ Κατάκτηση της Δύσης πρωτοκυκλοφόρησε στη χώρα μας τον Ιούνιο του 1980 από τις εκδόσεις Μέδουσα (τεύχη 1 - 4) και στη συνέχεια από τις εκδόσεις ΜΑΜΟΥΘ COMIX (τεύχη 5 - 69). Πρόκειται για το πολυβραβευμένο ιταλικό fummeto "La Storia Del West" του Ιταλού δημιουργού Gino De Antonio, ο οποίος έγραψε το σύνολο της σειράς και σχεδίασε σημαντικό μέρος της. Η σειρά μας παρουσιάζει την εποποιία της κατάκτησης της Άγριας Δύσης, ξεκινώντας από το 1804 με την άφιξη του Ιρλανδού μετανάστη Μπρετ ΜακΝτόναλτ στην Αμερική, ως το 1890 με φόντο τη μεγάλη κούρσα για τη γη στην Οκλαχόμα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 5/6/2018\nΤο κόμικ Αταλάντη κυκλοφόρησε στη χώρα μας τον Ιούνιο του 2006 από τις εκδόσεις Anubis. Πρόκειται για δημιούργημα των Anne-Sophie Silvestre (σχέδιο) και Didier Crisse (σενάριο και σχέδιο), σε μια σειρά που στη Γαλλιά αριθμεί 10 τεύχη. Το κόμικ αυτό δίνει μια νέα πνοή στην Ελληνική Μυθολογία, περιγράφοντας τις περιπέτειες της Αταλάντης, της μόνης γυναίκας που συνόδευσε τους Αργοναύτες στο διάσημο ταξίδι τους.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 12/6/2018\nΤο κόμικ Μαύρη Φουστανέλα: η Τριλογία κυκλοφόρησε τον Μάιο του 2015 από την IN-K SITU COMIX, την εκδοτική του ίδου του δημιουργού Χρήστου Σταμπουλή. Η έκδοση αυτή περιέχει τις δύο πρώτες ιστορίες Μαύρη Φουστανέλα και + Ο Αμνός του Θεού + που είχαν κυκλοφήσει σε φανζίν τα έτη 2012 και 2013 αντίστοιχα, καθώς και την καινούρια ιστορία "Στον Κάτω Κόσμο". Οι 3 ιστορίες είναι αυτοτελείς, και αφηγούνται τις χιουμοριστικές περιπέτειες του τσοπάνη Μαύρη Φουστανέλα, που μπλέκει σε περιπέτειες καθώς αναζητάει την πολυαγαπημένη τσούπρα του, τη Μαυροβουλίτσα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 19/6/2018\nΤο άλμπουμ Ο Τρελός Στύτης και άλλα κυκλοφόρησε το 1982 από τις εκδόσεις Ars Longa. Πρόκειται για το πρώτο ανθολόγημα με ιστορίες που είχαν δημοσιευθεί στο περιοδικό ΒΑΒΕΛ, με τον Γάλλο καλλιτέχνη Moebius (Jean Giraud) να έχει την τιμητική του. Το άλμπουμ περιέχει 4 αυτοτελείς ιστορίες επιστημονικής φαντασίας, με μεγαλύτερη φυσικά την ομότιτλη. Μετά τη διάσπαση της Βαβέλ το 1984, το άλμπουμ επανακυκλοφόρησε το 1985 με μικροδιαφορές στα χρώματα του εξωφύλλου.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 26/6/2018\nΗ σειρά Χάουαρντ Ντακ κυκλοφόρησε στη χώρα μας τον Ιούνιο του 1977 από τις εκδόσεις Kabanas Hellas. Στα 8 συνολικά τεύχη, συναντούμε όχι μόνο τον ραμφοφόρο ήρωα που δημιούργησαν οι Steve Gerber (σενάριο) και Val Mayerik (σχέδιο), αλλά και την κοκκινομάλλα πολεμίστρια Red Sonja που δημιούργησαν οι Roy Thomas (σενάριο) και Barry Windsor-Smith (σχέδιο), αμφότεροι ήρωες της Marvel. Τις σελίδες συμπληρώνουν ιστορίες από διάφορα τεύχη γουέστερν και πολεμικών τίτλων της Marvel από τη διετία 1972-73, που κατά πλειοψηφία ήταν αναδημοσιεύσεις της Atlas Comics.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 3/7/2018\nH σειρά The X-Files - Απόρρητοι Φάκελοι κυκλοφόρησε στη χώρα μας τον Νοέμβριο του 1996 από τις εκδόσεις Modern Times. Στην Αμερική κυκλοφόρησε το διάστημα 1995 - 1998 από την Topps Comics, και βασίζεται ασφαλώς στην πασίγνωστη τηλεοπτική σειρά φαντασίας του Chris Carter. Κεντρικοί χαρακτήρες είναι οι ντετέκτιβ του FBI, Fox Mulder και Dana Scully, οι οποίοι καλούνται να εξιχνιάσουν τις πιο περίεργες υποθέσεις τρόμου και μυστηρίου.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 10/7/2018\nTo βιβλίο 70's - 80's: Τα Περιοδικά που αγαπήσαμε κυκλοφόρησε τον Ιούνιο του 2012 από το Ιστορικό Λαογραφικό Οικομουσείο Αιγάλεω (Ι.Λ.Ο.Α.). Οι συγγραφείς Νίκος Νικολαΐδης και Γιώργος Παπαδάκης καταγράφουν όλα τα περιοδικά κόμικς των δεκαετιών 1970 και 1980, και δημιουργούν έναν χρησιμότατο οδηγό για τους φίλους και συλλέκτες των κόμικς. Στο βιβλίο δεν καταγράφονται μόνο τίτλοι, όπως Τρουένο, Αγόρι, Μανίνα, Χαρούμενο Κορίτσι, Γκάρφιλντ κλπ, αλλά και τις ιστορίες που περιείχαν και την προέλευσή τους. Ακόμα περιλαμβάνεται μιά ολόκληρη ιστορία με τον "Ελ Ζαμπάτο" και πλήθος άλλες πληροφορίες.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 17/7/2018\nΤο graphic novel Δημοκρατία κυκλοφόρησε αρχικά στις Η.Π.Α. τον Σεπτέμβριο του 2015 και στη συνέχεια στη χώρα μας τον Οκτώβριο του 2015 από τις Εκδόσεις Ίκαρος. Μετά το Logicomix, o Αλέκος Παπαδάτος και η Annie Di Donna συνεργάζονται εκ νέου, και με την προσθήκη του Αβραάμ Κάουα μας μεταφέρουν στον 5ο αιώνα π.Χ. για να μας αφηγηθούν πώς δημιουργήθηκε το δημοκρατικό σύστημα. To έργο κέρδισε τα βραβεία του καλύτερου κόμικ και καλύτερου σεναρίου στα Ελληνικά Βραβεία Κόμικς 2016.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 24/7/2018\nH σειρά Κοκομπίλ κυκλοφόρησε στη χώρα μας τον Ιούλιο του 1974 από τις εκδόσεις Ανεμοδουρά. Πρόκειται για δημιούργημα του Ιταλού Benito Jacoviti, όπου περιγράφονται οι άκρως σουρεαλιστικές περιπέτειες ενός καουμπόυ που στα σαλούν πίνει χαμομήλι και γίνεται περίγελος των υπόλοιπων πιστολέρο. Παρέα του κάνει το πιστό του άλογο, το οποίο πίνει τεκίλα, καπνίζει και σκέφτεται σαν άνθρωπος. Στην Ελλάδα κυκλοφόρησαν μόλις 10 τεύχη σε μικρό τιράζ, γι' αυτό θεωρείται μια αρκετά σπάνια σειρά για τους συλλέκτες.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 31/7/2018\nO Ισοβίτης ξεκίνησε να δημοσιεύεται σε καθημερινή βάση τον Σεπτέμβριο του 1988 στην εφημερίδα ΠΡΩΤΗ, ενώ πολύ σύντομα κυκλοφόρησε σε 4 τομάκια αρχικά από τις εκδόσεις ARS LONGA/ΝΕΜΟ (1989-1990) και έπειτα από τις εκδόσεις ΝΕΑ ΣΥΝΟΡΑ - Α.Α. ΛΙΒΑΝΗ (1991) και ΓΡΑΜΜΑΤΑ (2004). Ο φυλακισμένος πρωταγωνιστής είναι αναγκασμένος να περάσει τα 622 καλύτερα χρόνια της ζωής του στην φυλακή, παρέα με το ποντίκι Μοντεχρήστο αλλά και άλλους θανατοποινίτες. Αν και το σχέδιο είναι απλό, οι εξαιρετικοί διάλογοι του Αρκά με τα μοναδικά "τελειώματά" του προσφέρουν την απόλαυση και το γέλιο κυριολεκτικά σε κάθε σελίδα.\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ: 7/8/2018\nΗ σειρά Οι Μπλε κυκλοφόρησε στη χώρα μας το 1998 από τις εκδόσεις Modern Times. Πρόκεται για δημιούργημα των Βέλγων Louis Salverius και Raul Cauvin, που αρχικά δημοσιευόταν στο Γαλλοβελγικό περιοδικό Spirou και στη συνέχεια συγκεντρώθηκε σε ανεξάρτητα άλμπουμ από την Dupuis. Στην Ελλάδα είχαμε τη χαρά να διαβάσουμε μόνο τα 8 πρώτα τεύχη από τα συνολικά 60 που κυκλοφόρησαν. Τα άλμπουμ είναι άκρως χιουμοριστικά, και αφορούν τις περιπέτειες και γκάφες ενός λόχου των Βορείων κατά την περίοδο του αμερικάνικου εμφυλίου.\nΟι προτάσεις της ΛΕΦΙΚ θα συγκεντρώνονται σε αυτό το topic, ενώ αν κάποιος θέλει να προτείνει τίτλο για την επόμενη εβδομάδα, μπορεί να το γράψει εδώ.\nEdited August 7, 2018 by Ion\nIon 88 posts\nGeoTrou 35 posts\nΗ ΛΕΣΧΗ ΦΙΛΩΝ ΚΟΜΙΚΣ ΠΡΟΤΕΙΝΕΙ... Kάθε Τρίτη, η σελίδα της Λέσχης Φίλων Κόμικς στο Facebook προτείνει έναν τίτλο κόμικ που αξίζει την προσοχή σας! Κόμικς που έγραψαν ιστορία, κόμικς\nΜου άρεσε πολύ η ιδέα του Archon να μπει και κάποιο βιβλίο σχετικά με τα κόμικς, οπότε για αυτή την εβδομάδα προτάθηκε το Ήρωες του Στέλιου Ανεμοδουρά. Τα manga τα έχουμε πράγματι αδικήσει και σύντο\nΓι' αυτή την εβδομάδα επιλέχθηκε κάτι ελληνικό (όπως πολύ ωραία μας πρότεινε ο GeoTrou), και συγκεκριμένα το Logicomix (που επίσης ωραία μας πρότεινε ο rotagiatipino). Την επόμενη εβδομάδα θα βάλο\nΠρόταση τίτλου μόνο ή και την περιγραφή;\nΟ τίτλος αρκεί, θα βρούμε κάτι να γράψουμε\nΠροτείνω The Dark Knight Returns.\nΘα μπει στα υπόψη για πιο μετά, βάλαμε Batman την προηγούμενη εβδομάδα Τι θα πει ο Σούπερμαν;\nDisney δεν έχει μπει όμως Οπότε προτείνω τη Μεγάλη Βιβλιοθήκη Disney\nεκτός άμα πρέπει να είναι ολοκληρωμένο έργο/δουλειά/να την έχουμε στη Λέσχη\nΠροτείνω το jenny x\nαν ειναι ετσι, τοτε υπαρχει εύκολη λύση: ΠΑΠΙΟΜΥΣΤΗΡΙΟ!\nΝομίζω πως θα πρέπει να το δούμε και λίγο πολιτικάντικα το θέμα....\n(Δηλαδή να βάζουμε από όλους τους εκδότες)\nΣυμφωνω με το Μάκη για την ποικιλία ειδών και εκδοτικων, ωραια η προταση του για την επομενη φορα\nΣτα υπόψιν Bone, Blankets, Αρμάδα, Ετερναουτα\nκαι απο ελληνικα Γιουσουρι, Elysium online, Αθώες εποχες, Μαυρη Φουστανελα\nγνωμη μου ειναι τα υπερηρωικα με μετρο, να τα βαζουμε καθε φορα που παιζει ταινια ή σειρα (πολλες οι ευκαιριες δηλαδη )\nΜ αυτη τη λογικη μπηκε και το Batman Hush\nKάπως έτσι Θεωρώ σωστό να υπάρχει ποικιλία σε όλα: Εκδότη, Χαρακτήρες του κόμικ, χρονολογία κυκλοφορίας, δημιουργό. Θεωρώ ψιλολάθος πχ ότι βάλαμε δύο συνεχόμενα της Anubis (αλλά τι να κάνουμε που έχει ωραίες εκδόσεις;;; ), σωστότερο θα ήταν να μεσολαβήσει κάποιο διάστημα.\nΟι τίτλοι που προτιμώ είναι το El Eternauta και (στα υπόψιν) το Watchmen και το Death Note...!\nΑπό Ελληνικά,σε πρώτη φάση,το Galaxia...!\nΠροτείνω Τα Λιοντάρια της Βαγδάτης, Τον Γλύπτη και το Συμβόλαιο με το Θεό.\nΤον Σούπερμαν θα τον προβάλλουμε καθόλου λόγω της ταινίας;αν ναι ίσως με το whatever happened?\nΣυμφωνω τα υπερηρωικα να μπαινουν οταν παιζει καποια ταινια και γενικα οχι πολυ συχνα:Για το suicide squad προτείνω το τζόκερ του αζαρελο,για το civil war εντάξει τι κανει νιαου νιαου στα κεραμίδια Για το xmen δεν ξέρω τι θα πρότεινα..\nΑπο όσα δεν έχουν ειπωθεί θα μπορούσαμε να πούμε για το yellow boy και εννοείται feathers και armadillo,σαν καλα στριπ κομικ που δεν είναι ουτε Αρκάς ουτε κουραφελκυθρα.\nγενικά νομιζω αξίζει να βάζουμε και κομικ που τα ξέρουν πολλοί (μιας και εμφανίζονται σε ατομα που χουν κανει λαικ στη σελιδα οποτε όλο και κάτι θα έχουν διαβασει) ώστε να δίνουμε χώρο για σχόλια τύπου "ναι,τέλειο,Συμφωνώ,διαβάστε το,απο τα καλυτερα,μπλαμπλαμπλα..\nαλλά και πιο " άγνωστα" πχ ετερναουτα ώστε και αυτοί που γενικά ασχολούνται να χουν μια κάποια προσμονή για αυτά τα ποστ,μη θεωρουν οτι βάζουμε τα "γνωστά" και τα "ίδια"\nΗ Λέσχη Φίλων Κομικς μπορεί και πρέπει να προτείνει κομικς στο αναγνωστικό κοινό ,ειδικά σε όσους δεν είναι ιδιαίτερα μυημένοι στην ένατη τέχνη και ψάχνονται .\nΘα πρότεινα το Eternauta (έκδοση Jemma) όποτε πιστεύετε οτι ταιριάζει χρονικά να μπει.\nΠολύ καλή ιδέα, ακόμα μία ωραία κίνηση από την Λέσχη. Αν και από ότι βλέπω προτιμάτε αυτόνομους τίτλους, θα πρότεινα σύντομα να ακολουθήσουν μερικά κλασσικά ευρωπαϊκά κόμικς (BD).\nΚατ' εμέ, οι εξαιρετικοί τίτλοι: 1, Μπλούμπερι και 2, Μπλείκ και Μόρτιμερ αξίζουν να γίνουν γνωστοί σε όσους αγαπάνε τα κόμικς, αλλά δεν "ειδικεύονται" στα ευρωπαϊκά.\nAνανεώθηκε το αρχικό post με την πρόταση αυτής της εβδομάδας, που δεν είναι άλλη από το El Eternauta. Επιλέχθηκε αυτό, όχι μόνο γιατί προτάθηκε από δύο μέλη (Indian και φλοκ), αλλά και γιατί ταιριάζει, όπως αναφέραμε, στο να κρατάμε μια ποικιλία στους τίτλους, δημιουργούς, εκδοτικές κλπ σε σχέση με τις προηγούμενες προτάσεις.\nΑπό τα ωραιότερα αναγνώσματα που έχω κάνει...!\nΕξαιρετική επιλογή το Eternauta...\nΑς προτείνω και εγώ λοιπόν μερικά\nIncal, Δον Κιχώτης, Κραυγή του Λαού, Sherlock Holms BakerStreet,\nΝομίζω τώρα έχει σειρά κάποιο κόμικ Έλληνα δημιουργού.\nΘα πρότεινα κάποια από τα έργα του Σταμπουλή (Charlotte - αν δεν απατώμαι, έχουμε υπογεγραμμένα αντίτυπα προς πώληση, MARS, Οι Άρχοντες της Πορφυρής Κοιλάδας). Ίσως και τα Με Μεγάλωσαν Σκυλιά και Ο Παρίας του Λέανδρου, αλλά είναι "βαριά" για μετά το Eternauta.\nΕπίσης το Δημοκρατία που βραβεύτηκε το Σάββατο με βραβείο εφηβικού βιβλίου (είναι εφηβικό η Δημοκρατία;;; ή το Logicomix\nΗ λεσχη φιλων κομικς προτεινει... φανζινακια.. και κυριως τα δικα της φανζινακια..\nπου ειναι σπανια και ουαου και πρεπει ολοι να ψαξουν να τα βρουν\nΓι' αυτή την εβδομάδα επιλέχθηκε κάτι ελληνικό (όπως πολύ ωραία μας πρότεινε ο GeoTrou), και συγκεκριμένα το Logicomix (που επίσης ωραία μας πρότεινε ο rotagiatipino).\nΤην επόμενη εβδομάδα θα βάλουμε κάτι από Disney!\nΕ,φαντάζομαι ότι θα είναι ο Βίος και η Πολιτεία...!\nή μηπως βιβλιοθηκη καρλ μπαρκς που ειναι και εκδοτικης που ειναι δραστηριας;;\nαλλα και ο βιος μπορει να μπει με παραλληλη δαιφημιση/υπενθυμιση του πετυχημενου signing του ροσα που εγινε στη Λέσχη\nΚαι ναι, μπήκε ο Βίος & Πολιτεία του Σκρουτζ για αυτή την εβδομάδα. Το πρότεινε ο Indian (μου φαίνεται θα καθιερωθεί σε σύμβουλο αυτής της ενότητας), παρόλο που είχαμε κι άλλες ωραίες προτάσεις Ντισνεϊκών κόμικς: Μεγάλη Βιβλιοθήκη Disney (germ), Παπιομυστήριο (Sans), αλλά και Ζωδιακή Πέτρα ή Σπαθί των Πάγων που είχα εγώ στο μυαλό μου. Θα έρθει κάποια στιγμή η σειρά όλων αυτών\nΝα προτείνω το Συμβόλαιο με το Θεό;\nEdited April 19, 2016 by GreekComicFan


Το Rouge Dior είναι το κραγιόν Dior με χρώματα υψηλής ραπτικής. Πραγματική περιποίηση χειλιών, εμπλουτισμένη με εκχυλίσματα λουλουδιών κόκκινης παιωνίας και ροδιού φυσικής προέλευσης. Το Rouge Dior ντ ... Μάθετε περισσότερα\nΤο Rouge Dior είναι το κραγιόν Dior με χρώματα υψηλής ραπτικής. Πραγματική περιποίηση χειλιών, εμπλουτισμένη με εκχυλίσματα λουλουδιών κόκκινης παιωνίας και ροδιού φυσικής προέλευσης. Το Rouge Dior ντύνει τα χείλη με 75 έντονα χρώματα με σατινέ, ματ, μεταλλικό ή βελούδινο αποτέλεσμα. Κραγιόν μακράς διάρκειας που εξασφαλίζει 16 ώρες άνεσης* στα χείλη. Πιο μοντέρνο και πολυτελές από ποτέ, το νέο κραγιόν Rouge Dior είναι στολισμένο με ένα νέο δαχτυλίδι που παρουσιάζει τα αρχικά του CD, ως αντήχηση στις προσαρμοσμένες μέσες των επιδείξεων του οίκου. Το κραγιόν Rouge Dior είναι μέρος της στρατηγικής βιωσιμότητας του οίκου Dior και επιδέχεται ανταλλακτικό. *Αυτοαξιολόγηση μέσω βαθμολόγησης σε 60 άτομα. Ακτινοβόλο χρώμα μακράς διάρκειας, γεννημένο από την τέλεια συμμαχία χρωστικών, συνδυασμένο με απαλή εφαρμογή, ντύνοντας τα χαμόγελα των γυναικών για πάνω από 60 χρόνια. Σήμερα, το Rouge Dior καινοτομεί με μια νέα σύνθεση για ακόμη πιο τολμηρά και πιο φωτεινά χρώματα υψηλής ραπτικής, χωρίς συμβιβασμούς στην άνεση μακράς διαρκείας. Τώρα διατίθεται σε 4 αποτελέσματα: σατινέ, ματ, μεταλλικό και βελούδινο. Μακιγιάζ που σέβεται τα χείλη, με μια σύνθεση εμπλουτισμένη με συστατικά φυσικής προέλευσης: - Οι προστατευτικές ιδιότητες του εκχυλίσματος κόκκινης παιωνίας, ένα λουλούδι αγαπημένο του Christian Dior, βοηθούν στη διατήρηση της φυσικής ενυδάτωσης των χειλιών για να αναδειχθεί η λάμψη τους και να ενισχυθεί η φωτεινότητα των αποχρώσεων του κραγιόν που τα ντύνει. - Το εκχύλισμα λουλουδιού από ρόδι λειτουργεί εις βάθος και συμβάλλει στη βελτίωση της συνολικής ποιότητας των χειλιών για να τους προσφέρει ελαστικότητα και απαλότητα. Οι λεπτές γραμμές και οι αυλακώσεις σβήνουν, το χρώμα αποκαλύπτεται πιο τολμηρό από ποτέ. - Το βούτυρο Καριτέ συμπληρώνει την προστατευτική δράση των εκχυλισμάτων λουλουδιών και παρέχει έντονη θρέψη. Τα χείλη είναι απαλά και εξασφαλίζεται η ομοιόμορφη εφαρμογή του κραγιόν. Μια παλέτα 75 νέων αποχρώσεων, συμπεριλαμβανομένων 4 εμβληματικών: - 999 Velvet: ένα διαχρονικό και πολυτελές πορφυρό, κόκκινο χρώμα, προέρχεται το τριπλό 9 που παρουσίαζαν τα δύο πρώτα κραγιόν που κυκλοφόρησε ο Christian Dior, το 9 και το 99. Είναι τώρα διαθέσιμο στα 4 αποτελέσματα Rouge Dior . -100 Nude Look: μια νέα ερμηνεία του γκρεζ New Look του 1947, ένα χρώμα που δημιουργήθηκε από τον Christian Dior ως το τέλειο μείγμα γκρι και μπεζ. Το τέλειο νέο σύγχρονο nude. - 080 Red Smile: το φανταχτερό, έντονα φωτεινό κόκκινο, μια νέα ερμηνεία ενός από τα πρώτα κόκκινα που οραματίστηκε ο Dior το 1950. - 525 Chérie: ένα ροζ του οποίου το όνομα εκφράζει την αγάπη του Christian Dior για τις γυναίκες και τις μούσες του.


Αποκαλύψεις για Ρούπα: Τι κρύβουν τα σημειώματα για τους πολιτικούς! | Star.gr\nΑποκαλύψεις για Ρούπα: Τι κρύβουν τα σημειώματα για τους πολιτικούς!\nΤόσκας: Υπάρχουν πάρα πολλά στικάκια και χαρτιά, θα υπάρξει και συνέχεια\n«Υπάρχουν πάρα πολλά στικάκια, πάρα πολλά χαρτιά... Φαίνεται ότι θα υπάρξει και συνέχεια» είπε ο Νίκος Τόσκας μιλώντας στην εκπομπή του Νίκου Χατζηνικολάου στον Real FM αναφορικά με την έρευνα της αντιτρομοκρατικής στο σπίτι της Πόλα Ρούπα και τις σημειώσεις που βρέθηκαν και αφορούν πολιτικά πρόσωπα.\n«Η ίδια η σύλληψη του συγκεκριμένου ατόμου είναι πολύ σημαντικό γεγονός, μεγάλη επιτυχία της Ελληνικής Αστυνομίας. Από τη σύλληψη αυτή, η οποία έγινε με πολύ συστηματικό τρόπο, με πολύ οργανωμένο τρόπο, χωρίς να διαρρεύσει τίποτα -κάτι ασυνήθιστο για τα δεδομένα τα ελληνικά πριν από λίγα χρόνια- προέκυψαν αρκετά στοιχεία τα οποία αξιολογούνται. Πάρα πολλά στοιχεία» είπε ο αναπληρωτής υπουργός Προστασίας του Πολίτη.\n«Αυτή τη στιγμή υπάρχουν πάρα πολλά στικάκια, πάρα πολλά χαρτιά τα οποία αξιολογούν οι αστυνομικές αρχές και φαίνεται ότι θα υπάρξει και συνέχεια. Το συγκεκριμένο πρόσωπο ήταν κεντρικό πρόσωπο, απ’ ότι φαίνεται, και στις προκηρύξεις και στην ιδεολογική κατεύθυνση αυτής της “ομαδούλας”. Είναι σοβαρό το πλήγμα λοιπόν της τρομοκρατίας με τη συγκεκριμένη σύλληψη και πιστεύω ότι θα προκύψουν και αρκετά στοιχεία στη συνέχεια» πρόσθεσε ο ίδιος.\nΕρωτηθείς για τα δημοσιεύματα που κάνουν λόγο για πολιτικούς στόχους και αν είναι αλήθεια ότι εντοπίστηκαν σχέδια για τρομοκρατικά χτυπήματα ο κ. Τόσκας είπε: «Όταν περιγράφω μία κατάσταση και όταν αναφέρομαι σε στοιχεία προσπαθώ να τα περιγράψω στη διάσταση την πραγματική χωρίς να διογκώσω και να υποβαθμίσω καταστάσεις».\n«Τα συγκεκριμένα ονόματα βρέθηκαν σε σημειώσεις ή σε χαρτάκια της Ρούπα. Σε κάποιες περιπτώσεις υπήρχαν κάποιοι αριθμοί αυτοκινήτων ή κάποιες διευθύνσεις οι οποίες πολλές ήταν και παλιές, χωρίς επιχειρησιακά σχέδια ή άλλες σημειώσεις που να δημιουργούν ανησυχίες για κάτι ευρύτερο. Αυτή είναι η πραγματική διάσταση. Δεν προκύπτει κάποιος σχεδιασμός ή κάποια προετοιμασία ενέργειας και αυτά τα πολιτικά πρόσωπα έχουν ενημερωθεί» κατέληξε.


Λάρισα: Αυτός είναι ο αντι-Γουέμπ! | ebasket.gr\nΚεντρική Basket League Λάρισα Λάρισα: Αυτός είναι ο αντι-Γουέμπ!\nΛάρισα: Αυτός είναι ο αντι-Γουέμπ!\nΔημοσίευση στις 11/02 17:09\nΣτον αντικαταστάτη του Τζέιμς Γουέμπ ο οποίος προ μερικών ημερών αποχώρισε από την ομάδα για να κάνει το step up στην καριέρα του με την ισπανική Μούρθια, κατέληξαν στην Λάρισα. Ο λόγος για τον Ντεβόν Γουάσινγκτον (32, 2μ03), ο οποίος είναι ο εκλεκτός του Νίκου Παπανικολόπουλου για να καλύψει το τεράστιο κενό που άφησε ο Γουέμπ στην θέση τέσσερα.\nΟ Γουάσινγκτον έχει μια κάποια εμπειρία από την Basket League, καθώς την σεζόν 2018/19 φόρεσε την φανέλα της Κύμης, με την οποία είχε κατά μέσο όρο 10.6 πόντους, 4.2 ριμπάουντ και 1.5 ασίστ ανά αγώνα. Φέτος αγωνίστηκε στην στην Ραμποντνίσκι Σκοπίωνμε την οποία είχε 12.4 πόντους, 5 ριμπάουντ, 1 ασίστ και 1.8 κλεψίματα ανά αγώνα σε 7 συμμετοχές.\nΟ Γουάσινγκτον θα υπογράψει συμβόλαιο με τους Θεσσαλούς μέχρι το τέλος της φετινής σεζόν, ενώ η άφιξη του στην χώρα μας αναμένεται άμεσα, έτσι ώστε να ενσωματωθεί το συντομότερο με την ομάδα του Νίκου Παπανικολόπουλου.\nΠροηγούμενο Πέθανε ο τραγουδιστής Αντώνης Καλογιάννης\nΕπόμενο Μπήκε στο μητρώο Αθλητικών Σωματείων ο ΑΠ.Α.Σ “Τα Φανάρια”\nΠΑΟΚ: Μέσα Κακλαμανάκης και Μαργαρίτης\nΟ ΠΑΟΚ αντιμετωπίζει την Κυριακή την Λάρισα εκτός έδρας με τον Άρη Λυκογιάννη να προετοιμά…\nΗρακλής – Λάρισα: Έβγαλαν χρήσιμα συμπεράσματα\nΦιλικό παιχνίδι προπονητικού χαρακτήρα έδωσαν σήμερα στο Ιβανώφειο ο Ηρακλής και η Λάρισα.…\nΛάρισα: Φιλικό με Ηρακλή και ανεπίσημο ντεμπούτο για Γουάσινγκτον\nH Basket League όπως και όλα τα ευρωπαϊκά πρωταθλήματα έχουν διακοπή αυτή την εβδομάδα, λό…\nΜπαρτσελόνα – Βιλερμπάν 69-76: Γαλλική κηδεία στην Καταλονία!\nΤην έκπληξη της αγωνιστικής στην Ευρωλίγκα έκανε η Βιλερμπάν, η οποία κέρδισε την Μπαρτσελ…\nBasket League: Αναβολή και στο Λαύριο – Κολοσσός!\nΑρκετά λειψή θα είναι η 15η αγωνιστική της Basket League, αφού μετά την αναβολή της αναμέτ…\nΡενέσες: “H καλύτερη άμυνα οδήγησε στην καλύτερη επίθεση”\nΜαθήματα μπάσκετ παρέδωσε ο Άιτο Ρενέσες στις δηλώσεις του μετά την νίκη της Άλμπα επί του…\nΆλλαξε μάνατζερ ο Καλαϊτζάκης!\nΜανατζερική «μεταγραφή» πήρε ο Γιώργος Καλαϊτζάκης. Ο νεαρός γκαρντ του Παναθηναϊκού συμφώ…


Συνταγή κεφτέ με σάλτσα - Νέες συνταγές - 2022\nκαθαρίζουμε τα καρότα, τα κρεμμύδια, τις πιπεριές και το σέλινο, τα πλένουμε και τα ψιλοκόβουμε. Τα βάζουμε σε ένα τηγάνι με λίγο λάδι να σιγοβράσουν, τα αφήνουμε για 2-3 λεπτά, στη συνέχεια προσθέτουμε τον χυμό ντομάτας και τόσο νερό (σούπα κρέατος) σκεπάζουμε και σιγοβράζουμε.\nανακατέψτε το κρέας, το αυγό, τη φρυγανιά, την παρμεζάνα και το αλάτι, φτιάξτε στρογγυλά κεφτεδάκια σαν κεφτεδάκια.\nαφού βράσει η σάλτσα για περίπου 20 λεπτά, βάζουμε τα κεφτεδάκια στο τηγάνι και τα αφήνουμε να σιγοβράσουν μέχρι να ψηθούν οι κεφτέδες και να πήξει η σάλτσα.Στο τέλος, αλατοπιπερώνουμε και προσθέτουμε λίγη ρίγανη.\nΠάντα στοχεύουμε να τρώμε όσο το δυνατόν πιο υγιεινά, αλλά δεν φαίνεται να βγαίνει κάθε φορά όπως βάζαμε στόχο και απαλλαγούμε από την επιθυμία της καρδιάς μας.\nΣήμερα ένας φίλος μου ζήτησε να φτιάξω κεφτεδάκια και να είμαι αρκετά ζεστός έξω, για περιορισμένο χρονικό διάστημα είπα ότι η μόνη βιώσιμη επιλογή για να τα τελειώσω εγκαίρως και να απαλλαγούμε από τη ζέστη και τη μυρωδιά είναι να τα βάλω στο φούρνο και το έκανα καλά ! Ο χρόνος που έχει διανεμηθεί έχει μειωθεί στο μισό, η μυρωδιά στο σπίτι σχεδόν ανύπαρκτη, όπου προσθέτουμε ότι δεν έχουν καθόλου γραμμάριο επιπλέον λίπους σε σύγκριση με το λίπος που συνήθως βρίσκεται στο κρέας.\nΗ σάλτσα μουστάρδας βασίζεται στη λευκή & # 8211 μπεσαμέλ, μια συνταγή που μπορείτε να βρείτε εδώ. Και είναι αυτό που βρίσκεται κάτω από πολλές λευκές σάλτσες.\nΥλικά Σάλτσα μουστάρδας:\nΠροσθέτουμε το αλάτι και ρίχνουμε σταδιακά το γάλα, ανακατεύοντας ένα χωρίς διακοπή μέχρι να πήξει και τελειώνουμε όλο το γάλα. Στη συνέχεια βάζουμε την κρέμα.\nΚεφτεδάκια σε σάλτσα ξινή κρέμα και μουστάρδα\nΑν θέλετε ένα αρκετά γρήγορο αλλά νόστιμο γεύμα, που ταιριάζει τόσο με πουρέ όσο και με ζυμαρικά ή με καλοκαιρινή σαλάτα, δοκιμάστε αυτά τα κεφτεδάκια σε σάλτσα ξινή κρέμα και μουστάρδα.\nΗ συνταγή επιτρέπει τροποποιήσεις, προσαρμογές (ανάλογα με το κρέας που διαθέτετε), αποκτώντας κάθε φορά το ίδιο τελικό πιάτο με καλή γεύση. Χρησιμοποιώντας καλά υλικά, ένα καλό τηγάνι (προτείνω το Regis Stone Diamond Pan) δεν μπορείτε να κάνετε λάθος\nΔεν θα σας δώσω ακριβείς ποσότητες, γιατί δεν ζύγισα τίποτα και γιατί μπορεί να προτιμάτε το παρασκεύασμα με περισσότερη σάλτσα ή για περισσότερα άτομα.\nΧρησιμοποίησα ένα πολύ μεγάλο στήθος κοτόπουλου για κεφτεδάκια, αλλά μπορείτε να φτιάξετε κοτόπουλο, μοσχάρι ή μικτούς κεφτέδες.\nΣυστατικά Κεφτεδάκια σε κρέμα γάλακτος και μουστάρδα\nμερικές φέτες ψωμί εμποτισμένες με γάλα\nμπαχαρικά & # 8211 αν θέλετε & # 8211 μαντζουράνα, μοσχοκάρυδο,\nλάδι & # 8211 για τηγάνισμα\n200 ml σούπα κοτόπουλου\n200 ml κρέμα μαγειρέματος, λιπαρή\nπροαιρετικά & # 8211 verdeata\nΜΕΘΟΔΟΣ ΠΑΡΑΣΚΕΥΗΣ Κεφτεδάκια σε σάλτσα ξινή κρέμα και μουστάρδα\nΞεκινήστε τη συνταγή με τους κεφτέδες.\nΖυμώνουμε καλά μια ομοιογενή σύνθεση, βάζοντας τον κιμά και τα υπόλοιπα υλικά σε ένα μπολ. Πιέστε το ψωμί καλά με το χέρι πριν το προσθέσετε.\nΤαιριάξτε τη γεύση του αλατιού και του πιπεριού.\nΑφήστε τη σύνθεση να κρυώσει για 20 λεπτά.\nΜε βρεγμένα χέρια (βρέξτε τα μετά από 5-6 κεφτεδάκια) πάρτε από τη σύνθεση και σχηματίστε μπάλες κρέατος ελαφρώς μικρότερες από ένα καρύδι.\nΤηγανίζουμε τους κεφτέδες σε μέτρια φωτιά, από όλες τις πλευρές, μέχρι να ροδίσουν. Τα βγάζουμε σε ένα μπολ στο οποίο βάζουμε απορροφητικό χαρτί.\nΚάντε το ίδιο με ολόκληρη τη σύνθεση.\nΈπλυνα γρήγορα το τηγάνι και άρχισα να ετοιμάζομαι σάλτσα.\nΖέστανα το τηγάνι και έβαλα το βούτυρο και το λάδι, μετά το κρεμμύδι. Ρίχνω λίγο αλάτι, βάζω 3 κουταλιές νερό και το αφήνω να βράσει μέχρι να πέσει το νερό και το κρεμμύδι να γίνει διάφανο.\nΣε αυτό το σημείο πρόσθεσα τη μουστάρδα και ανακάτεψα, μετά έβαλα τη σούπα και την κρέμα γάλακτος.\nΑνακάτεψα κυκλικά για 3 λεπτά, μετά έβαλα κεφτεδάκια. Πρόσθεσα λίγο μέλι.\nΈβαλα τη φωτιά σε μέτρια και το άφησα να βράσει για 5 λεπτά, γυρίζοντας τους κεφτέδες στη σάλτσα & # 8211 θα απορροφήσει πολύ.\nΑβοκάντο γεμιστό με τόνο, ντομάτες και κόκκινα κρεμμύδια με μαϊντανό και σχοινόπρασο\nΣαλάτα σέλινο με τόνο\nΕκουαδόρ σαλάτα σέλινο με τόνο, παρασκευασμένο με ένα μικρό κρεμμύδι, μαγιονέζα και χόρτα\nΚροκέτες τόνου με τυρί, κρέμα γάλακτος και αλεύρι, τηγανισμένες σε ελαιόλαδο\nΠάστα τόνου με πατάτες\nΠάστα τόνου με πατάτες (πατέ) παρασκευασμένες με λεμόνι, βούτυρο, λίγο γάλα και άνηθο\nΤηγανίτες με τόνο και πατάτες\nΣυνταγή για τηγανίτες με τόνο και πατάτες, παρασκευασμένες με τριμμένο τυρί, αυγά, μέτριες πατάτες, ένα μεγάλο κουτί τόνο\nΥλικά Κεφτεδάκια σε κρέμα γάλακτος και μουστάρδα\nΈβαλα τη φωτιά σε μέτρια και το άφησα να βράσει για 5 λεπτά, γυρίζοντας τα κεφτεδάκια στη σάλτσα & # 8211 θα απορροφήσει πολύ.\nΓια τη σύνθεση κεφτεδάκια:\n2 κρεμμύδια (220γρ.)\nΜπαχαρικό για κεφτεδάκια Fuchs\nGreenιλοκομμένος πράσινος μαϊντανός\nΑλεύρι για να περάσει το κεφτεδάκι\n1 κλωστή πράσο\n800 γρ ντομάτες\n1 πακέτο φαρδιά ζυμαρικά\nChιλοκόβουμε πολύ τον πράσινο μαϊντανό.\nΚαθαρίζουμε τις σκελίδες σκόρδου και τις βάζουμε στον μικρό τρίφτη.\nΤο στήθος κοτόπουλου πλένεται και καθαρίζεται, στη συνέχεια στραγγίζεται σε ένα σουρωτήρι.\nΑφού στραγγίσει το στήθος κοτόπουλου, κόψτε το με το μύλο κρέατος ή τον επεξεργαστή τροφίμων.\nΚαθαρίζουμε το κρεμμύδι και το κόβουμε σε μικρά κομμάτια.\nΣε ένα τηγάνι με λάδι, βάζουμε το κρεμμύδι να σκληρύνει και το αφήνουμε μέχρι να ροδίσει.\nΑφού ροδίσει, το στραγγίζουμε σε ένα σουρωτήρι, για να στραγγίσει το περιττό λάδι.\nΒάλτε λίγο γάλα σε ένα πιάτο και μουλιάστε τις φέτες ψωμιού σε αυτό το γάλα και από τις δύο πλευρές.\nΑφού τα μουλιάσουμε, τα σφίγγουμε στις γροθιές μας όσο καλύτερα μπορούμε.\nΤο ψωμί εμποτισμένο με γάλα και στη συνέχεια στυμμένο, το περνάμε στη συνέχεια από τον μύλο κρέατος.\nΈχοντας όλα τα υλικά έτοιμα, ξεκινάμε την προετοιμασία της σύνθεσης για τους κεφτέδες. Σε ένα μεγάλο μπολ, βάζουμε το ψιλοκομμένο στήθος κοτόπουλου, τα κρεμμύδια και τα στραγγισμένα, το ψωμί μουσκεμένο και το δίνουμε στον κιμά, 2 αυγά, σκόρδο τριμμένο, προσθέτουμε ειδικό μπαχαρικό για κεφτεδάκια από τον Φουξ, αλατοπιπερώνουμε για γεύση, προσθέτουμε τον ψιλοκομμένο μαϊντανό και ανακατέψτε τα πάντα καλά με τα χέρια σας μέχρι να πάρετε μια ομοιογενή σύνθεση.\nΠλάθουμε κεφτεδάκια από την προκύπτουσα σύνθεση, περίπου σε μέγεθος καρυδιού, τα οποία δίνουμε μέσω αλευριού.\nΤα κεφτεδάκια σχηματίστηκαν έτσι, τα τηγανίζουμε σε ένα τηγάνι με καυτό λάδι. Τα αφήνουμε να τηγανιστούν μέχρι να ροδίσουν από όλες τις πλευρές και μετά τα βγάζουμε σε ένα πιάτο στο οποίο βάζουμε μια απορροφητική πετσέτα για να φύγει το περιττό λάδι.\nΓια να ετοιμάσετε τη σάλτσα, πλύνετε και κόψτε τα πράσα.\nΣε μια κατσαρόλα βράζουμε το νερό, βάζουμε τις ντομάτες στην κατσαρόλα με βραστό νερό και τις αφήνουμε για λίγα λεπτά, μέχρι να ξεφλουδίσει η κρούστα τους. Στη συνέχεια, τα βγάζετε σε ένα πιάτο και τα ξεφλουδίζετε και μετά τα κόβετε σε κύβους.\nΣε ένα τηγάνι, λιώνουμε το βούτυρο, προσθέτουμε το πράσο σε φέτες και το αφήνουμε να σκληρύνει.\nΑφού σκληρύνει, προσθέστε τις ξεφλουδισμένες και κομμένες σε φέτες ντομάτες, αφήστε το να σκληρύνει για 4-5 λεπτά μαζί με το πράσο.\nΜετά από 3-4 λεπτά, αλατοπιπερώνετε, προσθέτετε ζάχαρη, προσθέτετε 500 ml νερό και σιγοβράζετε για 30-40 λεπτά (καλύπτετε με καπάκι στην αρχή και μετά αφαιρείτε το καπάκι) μέχρι να εξατμιστεί το νερό και μετά σβήστε.\nΒάζουμε τα ζυμαρικά να βράσουν για 4-5 λεπτά, σε ένα τηγάνι με βραστό νερό και αλάτι.\nΑφού βράσουν, τα βγάζουμε σε ένα σουρωτήρι και τα αφήνουμε να στραγγίξουν.\nΑφού η σάλτσα είναι έτοιμη και τα ζυμαρικά ψηθούν, το μόνο που έχουμε να κάνουμε είναι να προσθέσουμε τα στραγγισμένα ζυμαρικά πάνω από τη σάλτσα και να αρχίσουμε να τα ανακατεύουμε, χρησιμοποιώντας δύο πιρούνια.\nΒίντεο: SOUTZOUKAKIA SMYRNEIKA (Ιούλιος 2022).\nεε... δεν είναι κακό\nΖητώ συγγνώμη, αλλά δεν με πλησιάζει. Ποιος άλλος, τι μπορεί να προτρέψει;\nCopyright 2022 \_ Κεφτεδάκια με σάλτσα...


Fine Arts – Page 2 – The Machine – Art Press\nΜε ένα μεγάλο αριθμό συμμετοχών σε εκθέσεις τέχνης στο ενεργητικό του, ο καλλιτέχνης David DiMichele έχει αποσπάσει βραβεία τέχνης και υποτροφίες από το 1980 έως σήμερα, και όχι άδικα θα έλεγε κανείς.\nΗ Beili Liu είναι μια σύγχρονη καλλιτέχνης με καταγωγή από την Κίνα που πλέον ζει και εργάζεται στο Austin του Texas [των Ηνωμένων Πολιτειών]. Είναι μάλιστα και καθηγήτρια στο Πανεπιστήμιο του Texas.\nΗ street art είναι μια μορφή τέχνης που εξαπλώνεται όλο και περισσότερο σήμερα ακολουθώντας την λογική ότι η τέχνη οφείλει να είναι «ανοιχτή» σε όλους.\nΜέσα από την σειρά των έργων του ο Γιώργος Τζινούδης επιβεβαιώνει πως η μοίρα των θνητών είναι η ίδια για όλους, κάποτε θα ηττηθούν και αυτό είναι αναπόφευκτο.\nΈφτασε η στιγμή να συστήσω σε όσους δεν γνωρίζουν τη δουλειά της και να θυμίσω σε όσους την ξέρουν, την αγαπημένη μου Αμερικανή φωτογράφο Francesca Woodman της οποίας η δουλειά, τριάντα τέσσερα χρόνια μετά τον θάνατό της, παραμένει ενδιαφέρουσα, συναρπαστική και σύγχρονη.\nΤα «Μνημεία του Ελαιώνα» του Παναγιώτη Βούλγαρη δημιουργήθηκαν για να μείνουν αναλλοίωτα μέσα στον χρόνο, αντίθετα, έγιναν με σκοπό να «ζήσουν» για λίγο μέσα στη φύση απονέμοντάς της έναν φόρο τιμής και να «σβήσουν» εκτεθειμένα στον ήλιο και τις καιρικές συνθήκες.\nΟ Ryan Gander είναι Βρετανός καλλιτέχνης που γεννήθηκε στο Chester το 1976. Η δουλειά του μπορεί με ευκολία να χαρακτηριστεί εννοιολογική.\nΗ Dina Goldstein είναι μια καλλιτέχνης η οποία φωτογραφίζει σκηνές σύγχρονου «ποπ σουρεαλισμού». Στα περισσότερα έργα της προκαλεί δημιουργώντας υπερβολικές μεταφορές βασισμένες στα σύγχρονα κοινωνικά στερεότυπα.\nΟ δρόμος προς την Ανωτάτη Σχολή Καλών Τεχνών ή αλλιώς, παιδικά καμώματα, που βγήκαν σε καλό…..\nΣυμμετρία, προοπτική και αντανακλάσεις συνθέτουν καλειδοσκοπικούς κόσμους. Η πραγματικότητα αναδιπλώνεται σε τοπία εσωτερικά και ο θεατής καλείται να ισορροπήσει.... "ενδιάμεσα".\nΟ άνθρωπος γενικά έχει την τάση να ελπίζει για κάτι καλύτερο, για μια μοιραία ανατροπή των πραγμάτων και αποφεύγει να βλέπει την αλήθεια στην πραγματική της βάση.\nOn View: Γεωργία Παπανίκου | Της Αναστασίας Βουτσά\nΗ τέχνη λένε σε βοηθάει να ξεφύγεις από τη πραγματικότητα, σε ταξιδεύει μακριά από τα καθημερινά προβλήματα και σε αφήνει να μπεις για λίγο σε έναν παράλληλο κόσμο του οποίου οι δράσεις, οι εντάσεις, οι προβληματισμοί και τα δράματα δεν σε αγγίζουν [τουλάχιστον όχι σε βάθος].


Ηλεία: Βρήκαν χιλιάδες ευρώ στα σκουπίδια - Όποιος πρόλαβε το χρώμα του χρήματος είδε… - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 20/01/2022 | 19:59\nΗλεία: Βρήκαν χιλιάδες ευρώ στα σκουπίδια - Όποιος πρόλαβε το χρώμα του χρήματος είδε…\nΜια απίστευτη ιστορία εκτυλίχθηκε σε περιοχή της Ηλείας τις τελευταίες ημέρες… Και αρκετά άτομα βρέθηκαν με χιλιάδες ευρώ στις τσέπες. Το απίστευτο περιστατικό συνέβη σε περιοχή της κεντρικής Ηλείας και οι τυχεροί δεν πίστευαν στα μάτια τους…\nΑνάμεσα σε όγκους σκουπιδιών, βρήκαν σακούλες με χιλιάδες ευρώ. Και ο καθένας από τους - όχι λίγους τυχερούς - πρόλαβε και άρπαξε το “χρυσό” που βρέθηκε ανάμεσα σε αυτά που ο κόσμος πετάει ως απορρίμματα.\nΟι πιο ψύχραιμοι από αυτούς που βρήκαν τα χρήματα πρόλαβαν και μάζεψαν αρκετά, οι υπόλοιποι απλά έγιναν μάρτυρες στην τύχη των άλλων.\nΚαι πλέον η ανακάλυψη αυτή αρχίζει και γίνεται γνωστή στην τοπική κοινωνία, αφού δεν ήταν λίγοι αυτοί που θέλησαν να καυχηθούν για την εύνοια αυτή της τύχης...